open-index/open-wikipedia-markdown huggingface dataset:
ചെറുവരയൻ കത്രിക

ചെറുവരയൻ കത്രികയ്ക്ക്  ഇംഗ്ലീഷിൽ **streak-throated swallow** എന്നും **Indian cliff swallow** എന്നും ഒക്കെ പേരുകളുണ്ട്. ശാസ്ത്രീയ നാമം *Petrochelidon fluvicola* എന്നുമാണ്.ദേശാടന പക്ഷിയാണ്. ഈർപ്പമുള്ള  കൃഷിയിടങ്ങളിലും ജലാശയങ്ങൾക്ക് അടുത്തും കാണുന്നു. അപൂർവമായി ചെറു കാടുകളിലും കാണുന്നു.

## രൂപ വിവരണം
തലയിൽ ചെമ്പിച്ച നിറം. വയറിനു മങ്ങിയ വെള്ള നിറം. പുറകു വശത്തിനു തിളങ്ങുന്ന നീല നിറം .മാറിടത്തിലെ വരകൾ ഇവയെ എളുപ്പത്തിൽ തിരിച്ചറിയാൻ സഹായിക്കുന്നു.

## ഭക്ഷണം
പറന്ന് ഇരപിടിക്കുന്ന ഈ പക്ഷി, പറക്കുന്ന പ്രാണികളെയും പാറ്റകളേയും ഭക്ഷിക്കുന്നു.

## ചിത്രശാല

File:Streak-throated Swallow.jpg|Streak-throated swallow, at Mohali, Punjab
File:Streaked-throated Swallow (Hirundo fluvicola) building nest W IMG 2356.jpg| കവാൽ വന്യജീവിസംരക്ഷണകേന്ദ്രത്തിൽ കൂട് ഉണ്ടാക്കുന്നു.
File:Streaked-throated Swallow (Hirundo fluvicola) building nest W2 IMG 2372.jpg|കവാൽ വന്യജീവിസംരക്ഷണകേന്ദ്രത്തിൽ കൂട് ഉണ്ടാക്കുന്നു.
File:Streaked-throated Swallow (Hirundo fluvicola) building nest W IMG 2372.jpg| കവാൽ വന്യജീവിസംരക്ഷണകേന്ദ്രത്തിൽ കൂട് ഉണ്ടാക്കുന്നു.
File:Streaked-throated Swallow (Hirundo fluvicola) coming for building nest W IMG 2301.jpg| കവാൽ വന്യജീവിസംരക്ഷണകേന്ദ്രത്തിൽ 
File:Streaked-throated Swallow (Hirundo fluvicola) coming for building nest W IMG 2305.jpg| കവാൽ വന്യജീവിസംരക്ഷണകേന്ദ്രത്തിൽ 
File:Streaked-throated Swallow (Hirundo fluvicola) in Hyderabad, AP W IMG 2518.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2514.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2512.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2503.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2501.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2494.jpg|ഹൈദ്രാബാദിൽ
File:Streaked-throated Swallow (Hirundo fluvicola) in Hyderabad, AP W IMG 2493.jpg|in Hyderabad, India
File:Streaked-throated Swallow (Hirundo fluvicola) in Hyderabad, AP W IMG 2481.jpg|in Hyderabad, India
File:Streaked-throated Swallow (Hirundo fluvicola) in Hyderabad, AP W IMG 2475.jpg|in Hyderabad, India
File:HirundoFluvicolaGould.jpg


## അവലംബം
*  
* Ranga, M.M., Koli, V.K. & Bhatnagar, C. (2011). Resettlement and nesting of Streak-throated swallow *Hirundo fluvicola* Blyth, 1855. J. Bom. Nat. Hist. Soc. 108(3): 230-244.

വർഗ്ഗം:കേരളത്തിലെ പക്ഷികൾ
റൂട്ടേസീ

160 ജനുസുകളിലായി 1600-ലേറെ സ്പീഷിസുകൾ അടങ്ങിയിട്ടുള്ള ഒരു സസ്യകുടുംബമാണ് **റൂട്ടേസീ** (Rutaceae). നാരകങ്ങൾ എല്ലാം ഈ കുടുംബത്തിലെ അംഗങ്ങളാണ്. ഇലയ്ക്കും പൂക്കൾക്കും തീക്ഷ്ണഗന്ധമുള്ള റൂട്ടേസീ കുടുംബത്തിൽ കുറ്റിച്ചെടികളും ചെറുമരങ്ങളും കാണപ്പെടുന്നു. സിട്രസ് എന്ന ജീനസാണ് സാമ്പത്തികമായി ഏറ്റവും പ്രാധാന്യമുള്ളത്. ഓറഞ്ച്, ചെറുനാരങ്ങ, മുസമ്പി, കറിവേപ്പ് എന്നിവ റൂട്ടേസീ കുടുംബത്തിലെ പ്രധാന അംഗങ്ങളിൽ ചിലതാണ്.

## സവിശേഷതകൾ
മിക്ക സ്പീഷിസുകളും മരങ്ങളോ കുറ്റിച്ചെടികളോ ആയ ഈ സസ്യകുടുംബത്തിന്റെ ഇലകളിൽ തീവ്രഗന്ധമുള്ള ഒരുതരം എണ്ണ ഉൽപ്പാദിപ്പിക്കുന്ന അറകളുണ്ട്. ചില ചെടികൾക്ക് മുള്ളുകളുണ്ട്. പലചെടികളും ഔഷധഗുണമുള്ളവയാണ്. ഭക്ഷണമായി ഉപയോഗിക്കുന്ന ധാരാളം സസ്യങ്ങൾ ഈ കുടുംബത്തിലുണ്ട്. കേരളത്തിൽ കാണുന്ന കിളിവാലൻ ചിത്രശലഭങ്ങളിലെ കൃഷ്ണശലഭം, 	ബുദ്ധമയൂരി, 	നാരകക്കാളി, ചുട്ടിക്കറുപ്പൻ, മലബാർ റാവൻ, പുള്ളിവാലൻ, 	ചുട്ടിമയൂരി, 	നാരക ശലഭം എന്നിവ റൂട്ടേസീ കുടുംബത്തിലെ സസ്യങ്ങളിലാണ് മുട്ടയിട്ടു വളരുന്നത്.

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സസ്യകുടുംബങ്ങൾ
മീലിയേസീ

50 ജനുസുകളിലായി 550-ഓളം സ്പീഷിസുകൾ അംഗങ്ങളായിട്ടുള്ള ഒരു സസ്യകുടുംബമാണ് **മീലിയേസീ** (Meliaceae).

## കേരളത്തിൽ
കേരളീയർക്ക് പരിചിതങ്ങളായ ചെമ്മരം, ചുവന്നകിൽ, മഹാഗണി, വെള്ളകിൽ, മലവേപ്പ്, നിലനാരകം, ആര്യവേപ്പ്, ചന്ദനവേമ്പ്, കൈപ്പനാറച്ചി, മരനാരകം, വെള്ളച്ചീരാളം,ചെറുചൊക്ല,നീർമുള്ളി, പേരില്ലാപ്പച്ച, ശീമവേപ്പ്, കരുവിലങ്ങം തുടങ്ങിയ സസ്യങ്ങൾ മീലിയേസീ സസ്യകുടുംബത്തിലുൾപ്പെടുന്നവയാണ്.

## ഉപയോഗങ്ങൾ
പലതരം സസ്യഎണ്ണകൾ (വേപ്പെണ്ണ), തടി (മഹാഗണി) എന്നിവയെല്ലാം ലഭിക്കുന്നത് ഈ കുടുംബത്തിലെ സസ്യങ്ങളിൽ നിന്നാണ്. 
## ചിത്രശാല


image: Aphanamixis polystachya.JPG|ചെമ്മരം
File:Mahogany seed.JPG|മഹാഗണിയുടെ ഒരു വിത്ത്
File:Swietenia_macrophylla_-_മഹാഗണി_01.JPG|മഹാഗണിയുടെ ഇല
File:Naregamia alata.jpg|250px|നിലനാരകം
File:Azadirachta_indica,_leaves_%26_fruits.JPG|ആര്യവേപ്പ് ഇലയും കായും
image: Chukrasia tabularis leaves.jpg|ചുവന്നകിൽ
image: Cipadessa baccifera 04.JPG|കൈപ്പനാറച്ചി



## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
യൂഫോർബിയേസീ

300 -ഓളം ജനുസുകളിലായി ഏതാണ്ട് 7500 സ്പീഷിസുകൾ ഉള്ള ഒരു സസ്യകുടുംബമാണ് **യൂഫോർബിയേസീ** (Euphorbiaceae). മധ്യരേഖാപ്രദേശങ്ങളിലാണ് പ്രധാനമായും ഈ കുടുംബത്തിലെ അംഗങ്ങളെ കണ്ടുവരുന്നത്, അതിൽത്തന്നെ ഭൂരിഭാഗവും ഇന്ത്യ-മലയൻ പ്രദേശത്തുമാണ്. മിക്കവാറും കുറ്റിച്ചെടികളും മരങ്ങളുമായ ഇവയിൽ ചിലത് കള്ളിച്ചെടികളോട് സാമ്യം പുലർത്തുന്നവിധം മാംസളമായ തണ്ടോടുകൂടിയവയാണ്.

യൂഫോർബിയേസീ കുടുംബത്തിലെ പല അംഗങ്ങളിലും വിഷം അടങ്ങിയിട്ടുണ്ട്. ചിലത് മാരകമാണ്, ചിലത് കണ്ണിലും മറ്റും വീണാൽ അസ്വസ്ഥതയുണ്ടാക്കുന്നതും.

സാമ്പത്തികമായും ഭക്ഷ്യപരമായും പ്രാധാന്യമുള്ള കപ്പ, ആവണക്ക്, കടലാവണക്ക്, റബ്ബർ എന്നിവ യൂഫോർബിയേസീ കുടുംബത്തിലെ പ്രധാന സസ്യങ്ങളാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
വർഗ്ഗം:യൂഫോർബിയേസീ
ദ വിലോ ട്രീ

മജീദ് മജീദി സംവിധാനവും നിർമ്മാണവും നിർവഹിച്ച് 2005-ൽ പുറത്തിറങ്ങിയ ഒരു ഇറാനിയൻ ചലച്ചിത്രമാണ് ***ദ വിലോ ട്രീ*** (പേർഷ്യൻ: بید مجنون, മലയാളം: *വിലോ മരം*). 8 വയസ്സുള്ളപ്പോൾ കാഴ്ച നഷ്ടപെട്ട യൂസഫിന്റെ കഥയാണ്‌ ചിത്രം പറയുന്നത്. ഒരു ഓപ്പെറേഷനിലൂടെ തിരികെ ലഭിക്കുന്ന കാഴ്ച അയാളുടെ ജീവിതം അപ്പാടെ മാറ്റിമറിക്കുന്നു. 2004 ഫെബ്രുവരി 10 മുതൽ 2004 ഓഗസ്റ്റ്‌ 10 വരെ ടെഹ്റാനിലും പാരീസിലുമായിരുന്നു ചിത്രീകരണം.

## കഥാപാത്രങ്ങൾ
* പർവേസ് പരസ്തു - യൂസഫ്‌
* റോയ തേയ്മൌര്യൻ - റോയ
* മൊഹമ്മദ്‌ അമീർ നാജി - മൊരേസാ

## അവലംബങ്ങൾ

## പുറത്തേക്കുള്ള കണ്ണികൾ
* 
* 

വർഗ്ഗം:2005-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ഇറാനിയൻ ചലച്ചിത്രങ്ങൾ
വർഗ്ഗം:മജീദ് മജീദിയുടെ ചലച്ചിത്രങ്ങൾ
സൗബിൻ സാഹിർ

മലയാളത്തിലെ ഒരു നടനും സംവിധായകനുമാണ് **സൗബിൻ ഷാഹിർ**. സഹ സംവിധായകനായാണ് ഇദ്ദേഹം സിനിമയിൽ എത്തിയത്. ഫാസിൽ, സിദ്ധിഖ് എന്നിവരോടൊപ്പം സഹായി ആയി പ്രവർത്തിച്ചിട്ടുണ്ട്. 
സുഡാനി ഫ്രം നൈജീരിയ ആണ് നായകനായി  വേഷമിട്ട ആദ്യ ചലചിത്രം. ഈ ചിത്രത്തിലെ അഭിനയത്തിന് മികച്ച നടനുള്ള സംസ്ഥാന പുരസ്ക്കാരം ലഭിച്ചു. കൊച്ചി സ്വദേശിയാണ്.
## ചലച്ചിത്രങ്ങൾ

### സംവിധായകനായി

### അഭിനേതാവായി

## അവലംബം

വർഗ്ഗം:മലയാളചലച്ചിത്രനടന്മാർ
വർഗ്ഗം:1983-ൽ ജനിച്ചവർ
ഇച്ചി

തെക്കേ ഇന്ത്യയിലും ശ്രീലങ്കയിലും മാത്രം കണ്ടുവരുന്ന 12 മീറ്ററോളം ഉയരം വയ്ക്കുന്ന ഒരിനം  ആൽമരമാണ് **ഇച്ചി**.. വരണ്ട ഇലപൊഴിയും കാടുകളിലെ പാറപ്പുരത്ത് നന്നായി വളരുന്നു. തടി വിറകിനായി ഉപയോഗിക്കാവുന്ന ഈ മരത്തിന് ഔഷധഗുണമുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://tropical.theferns.info/viewtropical.php?id=Ficus+mollis 

വർഗ്ഗം:വൃക്ഷങ്ങൾ
വർഗ്ഗം:ആലുകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
ഡെൽഹിയിലെ ഹിന്ദു ജനസംഖ്യ

ഡെൽഹിയിലെ ഭൂരിപക്ഷ ജനസംഖ്യ ഹിന്ദുമത വിശ്വാസികളാണ്.2011ലെ സെൻസസ് അനുസരിച്ച് ഇന്ത്യയുടെ തലസ്ഥാനമായ ഡെൽഹിയിൽ 
13,712,100  ഹിന്ദുക്കളാണുള്ളത്.അതായത് 81.68% 

## ജില്ല തിരിച്ചുള്ള ജനസംഖ്യ

## അവലംബം
പച്ച മുനിയ

**പച്ച മുനിയ**യ്ക്ക് ആംഗലത്തിൽ **green avadavat**, **green munia** എന്നീ പേരുകളുണ്ട്. ശാസ്ത്രീയ നാമം *Amandava formosa*എന്നാണ്. ഇന്ത്യൻ ഉപഭൂഖണ്ഡത്തിലെ സ്ഥിരവാസിയാണ്. പക്ഷികളുടെ കച്ചവടത്തിൽ പേരുകേട്ട ഗുജറാത്തിലെഅഹമ്മദാബാദിലെ ഒരു പട്ടണത്തിന്റെ പേറിൽ നിന്നാണ്  "avadavat" എന്നു വന്നത്. 
## രൂപ വിവരണം
കൊക്കുകൾ.ശരീരത്തിൽ വെളുപ്പിൽ കറുത്ത വരകളുണ്ട്. 

10 സെ.മീ വലിപ്പം. മുകലിൽ പച്ച, അടിവശത്തിന് മഞ്ഞ നിറം. വാൽ മൂടിയുടെ അറ്റത്ത് മങ്ങിയ നിറം. മേൽ വാൽ മൂടിയ്ക്ക് കൂടുതൽ മഞ്ഞ നിറം. വാൽ കറുപ്പ്. താടിയുടെ നിറംമങ്ങിയ മഞ്ഞയാണ്. വാലിനു വീതിയുള്ള തൂവളുകളും കറുപ്പു നിറവും. നെഞ്ചിനു അടിവശവുംവയറും ഗുദവും നല്ല മഞ്ഞ നിറമാണ്.പിങ്കു നിറമൊ തവിട്ടു നിറമുള്ള കാലുകൾ..

## വിതരണം
ഇന്ത്യൻ ഉപഭൂഖണ്ഡത്തിലെ സ്ഥിരവാസിയാണ്.വയനാട്ടിൽഇവയെ ക്ണ്ട്തായി രേഖകളുണ്ട്ref name=pcr/>

## പ്രജനനം
ഒക്ടോബർ മുതൽ ജനുവരി വരെ പ്രജനനം നാത്തുന്നു. ജൂലായി യിലും പ്രജനനം നടത്തിയിട്ടൂണ്ട്.വശങ്ങളിൽ കവാടമുള്ള ഗോളാകൃതിയുള്ള വീതിയുള്ള ഇലകൾകൊണ്ടുള്ള കൂട് ഉണ്ടാക്കുന്നു.വളരെ അടുത്തല്ലാത്ത വിധത്തിൽ കൂടൂകൾ ഉണ്ടാക്കുന്നത്. ചെറിയ കൂട്ടങ്ങളായാണ് ഇര തേടുന്നത്.    4-6 മുട്ടകൾ ഇടുന്നു. ref>

## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:മുനിയകൾ
അദിൽ ഹുസൈൻ

അസമിൽനിന്നുള്ള ഒരു ഒരു ഇന്ത്യൻ സ്റ്റേജ് , ടെലിവിഷൻ, സിനിമാ നടനാണ് **അദിൽ ഹുസൈൻ** (; ജനനം 5 ഒക്ടോബർ 1963). തദ്ദേശീയ മുഖ്യധാരാ ഹിന്ദി സിനിമകളിലും ആർട്ട് ഹൗസ് സിനിമകളിലും അദ്ദേഹം അഭിനയിച്ചിട്ടുണ്ട്. ലൈഫ് ഓഫ് പൈ, ദി റിലക്ടന്റ് ഫണ്ടമെന്റലിസ്റ്റ് മുതലായ അന്താരാഷ്ട്ര സിനിമകളിൽ പ്രവർത്തിച്ചിട്ടുമുണ്ട്.

## അവലംബം


വർഗ്ഗം:1963-ൽ ജനിച്ചവർ
വർഗ്ഗം:ഒക്ടോബർ 5-ന് ജനിച്ചവർ
സണ്ണിസൈഡ്

ചാർളി ചാപ്ലിൻ എഴുതി സംവിധാനം ചെയ്ത് 1919-ൽ പുറത്തിറങ്ങിയ അമേരിക്കൻ ലഘുചലച്ചിത്രമാണ് ***സണ്ണിസൈഡ്***. (മലയാളം പരിഭാഷ: *സൂര്യപ്രകാശമേൽക്കുന്ന ഭാഗം*) ഫസ്റ്റ് നാഷണൽ പിക്ചേഴ്സിന്റെ മൂന്നാമത്തെ ചലച്ചിത്രമാണിത്.

## കഥാപാത്രങ്ങൾ
* ചാർളി ചാപ്ലിൻ- ചില്ലറജോലിക്കാരൻ
*എഡ്ന പർവയൻസ് - ഗ്രാമീണയുവതി
* ടോം വിൽ‌സൺ - ബോസ്
* ഹെൻറി ബർഗ്‌മാൻ - എഡ്നയുടെ അച്ഛൻ

## സ്വീകാര്യത
1919 ജൂൺ 16-നു ന്യൂയോർക്ക്‌ ടൈംസ് ചിത്രത്തിന്റെ നിരൂപണം പ്രസിദ്ധീകരിക്കുകയുണ്ടായി:

ചിത്രത്തിലെ അപ്സരസ്സുകളുടെ നൃത്തം വാസ്ലവ് നിസിന്ഗിയുടെ L'après-midi d'un faune എന്ന ബാലേനൃത്തത്തിന്റെ പാരഡിയായോ അല്ലെങ്കിൽ അതിനോടുള്ള ബഹുമാനസൂചകമായോ കണക്കാക്കുന്നു.

## അവലംബങ്ങൾ

## പുറത്തേക്കുള്ള കണ്ണികൾ
* 
*  at Internet Archive
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഹാസ്യ ചലച്ചിത്രങ്ങൾ
എ കിങ് ഇൻ ന്യൂയോർക്ക്‌

ചാർളി ചാപ്ലിൻ സംവിധാനം ചെയ്ത് 1957-ൽ പുറത്തിറങ്ങിയ ഒരു ബ്രിട്ടീഷ്‌ ഹസ്യചലച്ചിത്രമാണ് ***എ കിങ് ഇൻ ന്യൂയോർക്ക്‌***  (മലയാളം പരിഭാഷ: ന്യൂയോർക്കിൽ ഒരു രാജാവ്) ചാപ്ലിൻ അവസാനമായി പ്രധാനവേഷത്തിൽ അഭിനയിച്ച ഈ ചിത്രത്തിൽ അദ്ദേഹത്തിന്റെ ഇളയമകനായ മൈക്കിൾ ചാപ്ലിനുമുണ്ടായിരുന്നു. മക്കാർത്തിയിസത്തേയും അമേരിക്കയിൽ അന്ന് നിലവിലുണ്ടായിരുന്ന രാഷ്ട്രീയനിലപാടുകളേയും ആക്ഷേപഹാസ്യരൂപേണ ഈ ചിത്രത്തിൽ അവതരിപ്പിക്കുന്നു. 1952-ൽ അമേരിക്കയിൽ നിന്ന് നാടുകടത്തപ്പെട്ടതിനാൽ യൂറോപ്പിൽ വെച്ചാണ് ചിത്രം നിർമ്മിച്ചത്. ഇക്കാരണങ്ങൾ കൊണ്ട്തന്നെ 1973 വരെ ചിത്രം അമേരിക്കയിൽ പ്രദർശിപ്പിച്ചിരുന്നില്ല.

## കഥാപാത്രങ്ങൾ
* ചാർളി ചാപ്ലിൻ - ഷാഡോ രാജാവ്
* മാക്സിൻ ഓഡ്ലേ - ഐറീൻ രാജ്ഞി
* മാക്സിൻ ഓഡ്ലേ - പ്രധാനമന്ത്രി വോഡൽ
* മൈക്കിൾ ചാപ്ലിൻ - റൂപെർട്ട് മക്കബെ

## സ്വീകാര്യത
ചിത്രം യൂറോപ്പിൽ നന്നായി വിജയിച്ചു. എന്നിരുന്നാലും അമേരിക്കയിലെ വിതരണാഭാവം ലാഭത്തെ ബാധിച്ചു. ചലച്ചിത്രനിരൂപണവെബ്സൈറ്റായ റോട്ടൻ ടൊമാറ്റോസിൽ 80% റേറ്റിങ്ങുണ്ട്.

ചാപ്ലിന്റെ സിനിമകളിൽ പ്രധാനപ്പെട്ട ഒന്നാണ് *എ കിങ് ഇൻ ന്യൂയോർക്ക്‌* എന്ന് ചാപ്ലിന്റെ ജീവചരിത്രകാരനായ ജെഫ്രി വാൻസിൻ 2003-ൽ എഴുതുകയുണ്ടായി. അദ്ദേഹമത് അവസാനിപ്പിച്ചത് ഇങ്ങനെയാണ്: "1950-കളിലെ രാഷ്ട്രീയനിലപാടുകളെയും സമൂഹത്തേയുമാണ് ചിത്രം ലക്ഷ്യം വെക്കുന്നതെങ്കിലും ചിത്രത്തിലെ ആക്ഷേപഹാസ്യം കാലഹരണപ്പെടാത്ത ഒന്നാണ്. അതിലെ കുറവുകളെ മാറ്റിനിർത്തിയാലും ഭ്രഷ്ട്ട് ചെയ്യപ്പെട്ടവന്റെ കണ്ണിലൂടെയുള്ള അമേരിക്കയെക്കുറിച്ചുള്ള ഒരു മികച്ച പഠനമാണ്".

## അവലംബങ്ങൾ

## പുറത്തേക്കുള്ള കണ്ണികൾ
* 
* 
* 
* A King in New York, at Charlie Chaplin Review 

വർഗ്ഗം:1957-ൽ പുറത്തിറങ്ങിയ ചലച്ചിത്രങ്ങൾ
വർഗ്ഗം:ബ്രിട്ടീഷ് ചലച്ചിത്രങ്ങൾ
വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:നിശ്ശബ്ദചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വെള്ളാൽ

ഏഷ്യ-ആസ്ട്രേലിയ വംശജനായ ഒരു അലങ്കാരവൃക്ഷമാണ് **വെള്ളാൽ**. . ബാങ്കോക്കിന്റെ ഔദ്യോഗികവൃക്ഷമാണ്. 30 മീറ്ററോളം ഉയരം വയ്ക്കുന്ന ഈ മരത്തിന്റെ ഇലകൾ തിളങ്ങുന്നവയും കൊമ്പുകൾ താഴോട്ടു തൂങ്ങിക്കിടക്കുന്ന സ്വഭാവമുള്ളവയുമാണ്. പല പക്ഷികളും ഇവയുടെ പഴങ്ങൾ ഇഷ്ടത്തോടെ ഭക്ഷിക്കുന്നു. പക്ഷികൾ വഴിതന്നെയാണ് വിത്തുവിതരണവും. വായുവിനെ ശുദ്ധീകരിക്കാനുള്ള കഴിവും തീരെക്കുറച്ചുമാത്രം വേണ്ടുന്ന ജല ആവശ്യവും പടർന്നു ഗംഭീരമായി വളരാനുള്ള കഴിവും ഇതിനെ പ്രിയപ്പെട്ട അലങ്കാരവൃക്ഷമാക്കി മാറ്റുന്നു.

## ചിത്രശാല

പ്രമാണം:വെള്ളാൽ 6z .jpg
File:Ficus benjamina-weeping fig-benjamin fig 04.jpg
File:Ficus benjamina-weeping fig-benjamin fig 01.jpg



## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* വളർത്താനുള്ള മാർഗനിർദ്ദേശങ്ങൾ
* http://www.flowersofindia.net/catalog/slides/Weeping%20Fig.html

വർഗ്ഗം:വൃക്ഷങ്ങൾ
വർഗ്ഗം:ആലുകൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഫൈക്കസ്
വർഗ്ഗം:കേരളത്തിലെ സസ്യജാലം
ഓട്ടോ ലിലിയെന്താൾ

ജർമൻ സ്വദേശിയായ ഒരു വ്യോമയാന ശാസ്ത്രകാരനും ഗ്ലൈഡർ നിർമാതാവുമായിരുന്നു **ഓട്ടോ ലിലിയെന്താൾ** (ജീവിതകാലം: 23 മെയ് 1848 – 10 ആഗസ്റ്റ് 1896). ഗ്ലൈഡറുകളുടെ രാജാവ് എന്ന് ഇദ്ദേഹത്തെ വിശേഷിപ്പിക്കാറുണ്ട്. പക്ഷികളുടെ ചിറകുകളുടെ ആകൃതിയിൽ ഗവേഷണം നടത്തി ഇദ്ദേഹം നിരവധി ഗ്ലൈഡറുകൾ നിർമ്മിച്ചു. നിർമ്മിച്ച ഗ്ലൈഡറുകൾ പറത്തിയതും ഇദ്ദേഹം തന്നെയായിരുന്നു. 10 ആഗസ്റ്റ് 1896 ന് സ്വന്തമായി നിർമ്മിച്ച ഒരു ഗ്ലൈഡർ പറത്തുന്നതിനിടെ കാറ്റിന്റെ ഗതിമാറിയത് മൂലം ഇദ്ദേഹം താഴെ വീണ് കൊല്ലപ്പെട്ടു. ഇദ്ദേഹത്തിന്റെ ഗ്ലൈഡർ നിർമ്മാണ കഥകളാണ് റൈറ്റ് സഹോദരന്മാർക്ക് വിമാന നിർമ്മാണത്തിന് പ്രചോദനമായത്. 

## അവലംബം
ചിത്തവിഭ്രാന്തി

**ചിത്തവിഭ്രാന്തി** എന്നത്,"യഥാർത്ഥ്യത്തെ വിട്ടകലുന്ന മനസ്സ്" എന്ന് പറയാവുന്ന മനസ്സിന്റെ അസംതുലിതാവസ്ഥയാണ്.ചിത്തവിഭ്രാന്തിയുള്ളവരെ(*psychosis*) *സൈക്കോട്ടിക്* എന്ന് വിളിക്കുന്നു.മറ്റുള്ളവർ ഇത്തരം ആൾക്കാരോട് ഇടപഴകുന്നതോടെ വ്യക്തിപരമായും,ചിന്താപരമായും മാറ്റങ്ങളുണ്ടായേക്കാം.അത് ആയാൾ ചെലുത്തുന്ന കാഠിന്യത്തിന്റേയും,മോശമായ പെരുമാറ്റത്തിന്റേയും,സാമൂഹ്യപരമായ ഇടപെടലിന്റേയും, ദിവസേനയുള്ള കാര്യങ്ങൾക്ക് കൂടെ കൂട്ടുന്നതിന്റേയും അടിസ്ഥാനത്തിലിരിക്കും.

## അവലംബം

വർഗ്ഗം:മനോരോഗ ചികിൽസ
സുബ്രഹ്മണ്യകിരീടം

ബഹുവർഷിയായ നിറയെ മഞ്ഞപ്പൂക്കളുണ്ടാകുന്ന ഒരു അലങ്കാരസസ്യമാണ് **സുബ്രഹ്മണ്യകിരീടം**.അമേരിക്കയാണ് ഈ സസ്യത്തിന്റെ ജന്മദേശം. യുണൈറ്റഡ് സ്റ്റേറ്റ്സ് വിർജിൻ ദ്വീപുകളുടെ ഔദ്യോഗികപുഷ്പവും ബഹാമാസിന്റെ ദേശീയപുഷ്പവും സുബ്രഹ്മണ്യകിരീടമാണ്.

## വിവരണം
വരൾച്ചയെ നന്നായി നേരിടാൻ കഴിവുള്ള ഈ ചെടി ചൂടുള്ള കാലാവസ്ഥയിൽ നന്നായി വളരുന്നു. പക്ഷികളെയും പൂമ്പാറ്റകളെയും തേനീച്ചകളെയും പൂക്കൾ ആകർഷിക്കുന്നു. പയറുപോലെയുള്ള കായയുടെയുള്ളിലെ വിത്തുകൾ പറക്കാനുതകുന്ന ചിറകുകളോടുകൂടിയതാണ്. കാടുനശിപ്പിക്കപ്പെട്ടിടത്തെല്ലാം വേഗത്തിൽ വളർന്നുപടരാൻ ശേഷിയുള്ള സുബ്രഹ്മണ്യകിരീടം നല്ലൊരു കാലിത്തീറ്റ കൂടിയാണ്. പലയിടത്തും ഇതിനെ ഒരു അധിനിവേശസസ്യമായി കരുതിപ്പോരുന്നു.

മെക്സിക്കോയിലും മറ്റു ചില തെക്കേ അമേരിക്കൻ രാജ്യങ്ങളിലും പ്രമേഹത്തിന് ഈ ചെടി ഔഷധമായി ഉപയോഗിക്കുന്നുണ്ട്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* കൂടുതൽ വിവരങ്ങൾ
* http://florawww.eeb.uconn.edu/198500662.html 
* http://www.levypreserve.org/Plant-Listings/Tecoma-stans

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:അധിനിവേശസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:തെക്കേ അമേരിക്കയിലെ സസ്യജാലം
വർഗ്ഗം:വടക്കേ അമേരിക്കയിലെ സസ്യജാലം
വർഗ്ഗം:ഫ്ലോറിഡയിലെ സസ്യജാലം
വർഗ്ഗം:മെക്സിക്കോയിലെ സസ്യജാലം
വർഗ്ഗം:കരീബിയനിലെ സസ്യജാലം
വർഗ്ഗം:ബിഗ്നോണിയേസീ
വർഗ്ഗം:കേരളത്തിലെ സസ്യജാലം
ദി പെർസ്യുട്ട് ഓഫ് ഹാപ്പിനസ്

ഒരു അമേരിക്കൻ ജീവ ചരിത്രസിനിമ ആണ് **ദി പെർസ്യുട്ട് ഓഫ് ഹാപ്പിനസ്**
.അമേരിക്കൻ ഓഹരി നിക്ഷേപകനായ ക്രിസ് ഗാർഡ്നരുടെ ദി പെർസ്യുട്ട് ഓഫ് ഹാപ്പിനസ് (The Pursuit of Happyness) എന്ന ജീവചരിത്രമാണ് ഈ ചലച്ചിത്രത്തിനു ആധാരം.1980 കളിൽ‍ താമസിക്കാൻ വീടില്ലാത്ത ഒരു വർഷത്തെ യാതനകളാണ് ഇതിൽ വിവരിച്ചിട്ടുള്ളത്.അമേരിക്കൻ നടൻ വിൽ സ്മിത്തും അദ്ദേഹത്തിന്റെ മകൻ ജഡൻ സ്മിത്തും ആണ് യഥാക്രമം ക്രിസ് ഗാർഡ്നറും അദ്ദേഹത്തിന്റെ മകനും ആയി വേഷമിട്ടത്.അതിലെ അഭിനയത്തിന് അപ്രാവശ്യത്തെ ഓസ്കാർ അവാർഡിനും ഗോൾഡ്‌ഡെൻ ഗ്ലോബ് അവാർഡിനും നാമനിർദ്ദേശം ചെയ്യപ്പെട്ടിരുന്നു.

## അവലംബം

വർഗ്ഗം:അമേരിക്കൻ ചലച്ചിത്രങ്ങൾ
തോട്ടക്കാരൻ കിളി

**black-throated munia** ,  ** Jerdon's mannikin **എന്നൊക്കെ ആംഗലത്തിൽ അറിയുന്ന **തോട്ടക്കാരന്റെ**   ശാസ്ത്രീയ നാമം*Lonchura kelaarti* എന്നാണ്. തോമാസ്.സി. ജെർഡോൺ1863ൽ  പ്രമുഖ ജീവശാസ്ത്രജ്ഞനായിരുന്ന എഡ്വേർഡ് ഫ്രഡറിക് കേലാർട്ടിന്റെ ഓർമ്മയ്ക്കായാണ് ശാസ്ത്രീയ നാമം ൻൽകിയത്.
തെക്കു പടിഞ്ഞാറൻ ഇന്ത്യയിലെ കുന്നുകളിലും പൂർവഘട്ടത്തിലും ശ്രീ ലങ്കയിലും ഇവ സ്ഥിരവാസികളാണ്.

## ഭക്ഷണം
വിത്തുകളാണ് പ്രധാന ഭക്ഷണം. 
## പ്രജനനം
മരങ്ങളിലോ വള്ളികളിലോ പുല്ലുകൊണ്ട് ഡോം പോലുള്ള കൂടുകൾ ഉണ്ടാക്കുന്നു. 3-8 മുട്ടകളിടുന്നു. പൂവൻനും പിടയും കൂടി കൂടിനെ നോക്കുന്നു.
## രൂപവിവരണം

12 സെ.മീ. നീളം. കഴുത്തും വാലും കറുപ്പ്. The black-throated munia is 12&nbsp;cm in length with a long black tail. തെ പടിഞ്ഞാറെ[ഇന്ത്യ]]യിലെ ഇനത്തിന്(*L. k. jerdoni*) ബലമുള്ള ചാര നിറത്തിലുള്ള കൊക്കുണ്ട്. കടുത്ത തവിട്ടു നിറത്തിലുള്ള പുറകുവശത്തിന് മങ്ങിയ വരകളും ഉണ്ട്. മുഖത്തിനു കറുപ്പു കലർന്ന നിറം. അടിവശത്തിന് പിങ്കു കലർന്ന തവിട്ടു നിറം, കൂടാതെ ഗുദം വരെ ചിതമ്പൽ പോലുള്ള അടയാളവുമുണ്ട്.  പൂർവഘട്ടത്തിലെ *vernayi* ഇനത്തിന്ബങ്ങിയപിങ്കു അടിവശമാണ്. പൂവനും പിടയും ഒരു പോലെയാണ്.  .
## അവലംബം

വർഗ്ഗം:കേരളത്തിലെ പക്ഷികൾ
വർഗ്ഗം:മുനിയകൾ
ഭാരത്ബെൻസ്

**ഭാരത്ബെൻസ്** **BharatBenz**  എന്നത് ഡൈംലർ ഇന്ത്യ കൊമേഴ്സൽ വെഹിക്കിൾസ്ന്ടെ (DICV) ഒരു ട്രക്ക് നിർമ്മാണ വിഭാഗമാണ്. ഡൈംലർ എ ജി എന്ന ജർമ്മൻ കമ്പനിയുടെ പൂർണ്ണ നിയന്ത്രണത്തിലാണ് ഇത് നടത്തപ്പെടുന്നത്. ഭാരത് എന്നത് ബ്രാന്റ് പേരാണ്. ഇത്  വിവിധ ഭാഷകളിലായി ഇന്ത്യയെ പ്രതിനിധീകരിക്കുന്നു.

## അവലംബം

## പുറത്തേക്കുള്ള കണ്ണികൾ

* ഭാരത്ബെൻസ് ഔദ്യോഗിക വെബ്സൈറ്റ്
* ഡൈംലർ ഇന്ത്യ കൊമേഴ്സൽ വെഹിക്കിൾസ് പ്രൈവറ്റ് ലിമിറ്റഡ് 

വർഗ്ഗം:ഇന്ത്യയിലെ ട്രക്കുകൾ
വർഗ്ഗം:ഇന്ത്യയിലെ വാഹന നിർമ്മാണ കമ്പനികൾ
ബാലെ

പതിനഞ്ചാം നൂറ്റാണ്ടിൽ രൂപം കൊണ്ട ഒരു നൃത്തരൂപമാണ് **ബാലെ** ( (). ഫ്രാൻസിലും റഷ്യയിലുമായാണ് ഇത് വികാസം പ്രാപിച്ചത്.

## ശൈലികൾ
ശൈലീപരമായ വ്യതിയാനങ്ങൾ ഇറ്റാലിയൻ നവോത്ഥാനം മുതൽ പരിണമിച്ചിട്ടുണ്ടായതാണ്. ആദ്യകാല, ക്ലാസിക്കൽ വ്യതിയാനങ്ങൾ പ്രാഥമികമായി ഭൂമിശാസ്ത്രപരമായി ബന്ധപ്പെട്ടിരിക്കുന്നു. ഇതിന് ഉദാഹരണമാണ് റഷ്യൻ ബാലെ, ഫ്രഞ്ച് ബാലെ, ഇറ്റാലിയൻ ബാലെ പോലുള്ളവ.

## ലോക ബാലെ ദിനം
എല്ലാ വർഷവും ഒക്ടോബർ ഒന്നിന് ലോക ബാലെ ദിനമായി ആചരിക്കുന്നു.

## അവലംബം

വർഗ്ഗം:നൃത്തങ്ങൾ
വർഗ്ഗം:ബാലെ
അരെക്കേസീ

തെങ്ങ്, ഈന്തപ്പന, മറ്റു പനകൾ. കമുക്, ചൂരലുകൾ ഉൾപ്പെടെ 200 ജനുസുകളിലായി 2600 ഓളം സ്പീഷിസുകൾ ഉള്ള ഒരു സസ്യകുടുംബമാണ് **അരെക്കേസീ**. (Arecaceae). മിക്കവയും ഭൂമധ്യരേഖയ്ക്കും, മധ്യരേഖയ്ക്ക് സമീപത്തുമുള്ള ചൂടുള്ള പ്രദേശത്താണ് കാണപ്പെടുന്നത്. ഈ കുടുംബത്തിലെ മിക്ക മരങ്ങളെയും അവയുടെ തലപ്പത്ത് കാണുന്ന വലിയ, നിത്യഹരിതമായ ഇലകൾ കൊണ്ട് വേർതിരിച്ചറിയാം. 

ഏറ്റവും കൂടുതൽ വളർത്തുന്ന സസ്യങ്ങളിൽ മുമ്പിലാണ് ഇവയുള്ളത്. മാനവചരിത്രത്തിൽ എല്ലാം ഇവ വളരെ പ്രാധാന്യത്തോടെ ഉപയോഗിച്ചിരുന്നു. അലങ്കാരസസ്യങ്ങളായും വൈവിധ്യമായ ഭക്ഷണപദാർത്ഥങ്ങൾ ഉണ്ടാക്കാനും ഈ കുടുംബത്തിലെ പല അംഗങ്ങളേയും വ്യാപകമായി ഉപയോഗിക്കുന്നു. വളരെയധികം സാമ്പത്തികപ്രാധാന്യമുള്ള ധാരാളം ചെടികൾ അരെക്കേസീ കുടുംബത്തിലുണ്ട്. 

മരത്തിന്റെ ഉയരവും കായകളുടെയും പൂക്കളുടെയും ഇലകളുടെയും എല്ലാം വലിപ്പം കൊണ്ട് അരെക്കേസീ കുടുംബത്തിലെ അംഗങ്ങൾ വളരെ സവിശേഷതയുള്ളവരാണ്. 

## അവലംബം

## പുറത്തേക്കുള്ള കണ്ണികൾ

വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സസ്യകുടുംബങ്ങൾ
ഹാർദ്ദിക് പട്ടേൽ

ഗുജറാത്തിലെ പട്ടേൽ സമുദായ സംഘടനയായ പട്ടിദാർ അനാമത്ത് ആന്തോളൻ സമിതി (പാസ്) യുടെ  നേതാവാണ് **ഹാർദ്ദിക് പട്ടേൽ**. 2015 ൽ ഒ.ബി.സി ക്വാട്ട ആവശ്യപ്പെട്ട് അഹമ്മദാബാദിൽ പട്ടേൽ സമുദായം നടത്തിയ സമര പ്രക്ഷോഭങ്ങൾക്ക് നേതൃത്വം നൽകിയത് ഇദ്ദേഹമായിരുന്നു. സമരത്തെത്തുടർന്ന് പോലീസ് ഇദ്ദേഹത്തെ അറസ്റ്റു ചെയ്തു. ഇന്ത്യൻ സ്വാതന്ത്ര്യ സമര നേതാക്കളായിരുന്ന മഹാത്മാ ഗാന്ധി, ചന്ദ്രശേഖർ ആസാദ്, വല്ലഭായി പട്ടേൽ എന്നിവരായിരുന്നു തനിക്കു പ്രചോദനം എന്ന് ഹാർദ്ദിക് അവകാശപ്പെടുന്നു.

## ജീവിതരേഖ
1993 ജൂലൈ 20 ന്, ഗുജറാത്തി പാട്ടീൽ കുടുംബത്തിലെ ഭരത്, ഉഷ പട്ടേൽ ദമ്പതികളുടെ മകനായാണ് ഹാർദ്ദിക് പട്ടേൽ ജനിച്ചത്. കുട്ടികൾക്ക് നല്ല വിദ്യാഭ്യാസം ലഭിക്കുന്നതിനു വേണ്ടി ഇവർ 2004 ൽ ഏതാനും കിലോമീറ്റർ അകലെയുള്ള വീരാംഗം എന്ന സ്ഥലത്തേക്ക് താമസം മാറി. അഞ്ചാം ക്ലാസ്സു മുതൽ എട്ടാം ക്ലാസ്സു വരെ ഹാർദ്ദിക് പഠിച്ചത്, ദിവ്യ ജ്യോത് സ്കൂളിലും, പിന്നീട് 12 ആം ക്ലാസ്സുവരെ കെ.ബി. ഷാ വിനയ് മന്ദിർ സ്കൂളിലുമായിരുന്നു. ക്രിക്കറ്റിനെ സ്നേഹിച്ചിരുന്ന, പഠനത്തിൽ ശരാശരി മാത്രം നിലവാരമുണ്ടായിരുന്ന ഒരു വിദ്യാർത്ഥിയായിരുന്നു ഹാർദ്ദിക്. സ്കൂൾ വിദ്യാഭ്യാസത്തിനു ശേഷം, ഹാർദ്ദിക് പിതാവിനെ ജോലികളിൽ സഹായിക്കാൻ തുടങ്ങി. 

2010  ൽ സഹജാനന്ദ് കോളേജിൽ ഹാർദ്ദിക്  ബിരുദ കോഴ്സിനായി ചേർന്നു. കോളേജ് വിദ്യാഭ്യാസ കാലത്ത്, വിദ്യാർത്ഥി യൂണിയൻ ജനറൽ സെക്രട്ടറിയായി എതിരില്ലാതെ തിരഞ്ഞെടുക്കപ്പെട്ടു.  രണ്ടു തവണ പരീക്ഷയെഴുതിയതിനു ശേഷം മാത്രമാണ് അദ്ദേഹത്തിനു ബി.കോം ബിരുദം അദ്ദേഹം പൂർത്തിയാക്കാനായത്.
## രാഷ്ട്രീയം
### സർദാർ പട്ടേൽ ഗ്രൂപ്പ്
2012 ഒക്ടോബർ 31 ന് ആണ് ഹാർദ്ദിക് സർദാർ പട്ടേൽ ഗ്രൂപ്പ് എന്ന യുവജന സംഘടനയിൽ ചേരുന്നത്. ഒരു മാസത്തിനുള്ളിൽ സംഘടനയുടെ വീരാംഗം യൂണിറ്റിന്റെ പ്രസിഡന്റായി. ഈ സംഘടനയിൽ ചേർന്നു പ്രവർത്തിക്കുമ്പോഴാണ് പട്ടീദാർ വിഭാഗം, സ്വകാര്യ, സർക്കാർ മേഖലകളിൽ ജോലി സംബന്ധമായി അനുഭവിക്കുന്ന അവഗണനയെക്കുറിച്ച് കൂടുതൽ അറിയുന്നത്. കാർഷികപരമായും, വാണിജ്യപരമായും, പാട്ടീദാർ സമൂഹം അനുഭവിക്കുന്ന കഷ്ടതകൾ ഹാർദ്ദിക് നേരിട്ടറിഞ്ഞു. പാട്ടീദാർ വിഭാഗത്തിലെ ആളുകൾ കൂടുതലായി ചെയ്തുകൊണ്ടിരുന്ന വജ്ര വ്യവസായം നേരിട്ടുകൊണ്ടിരിക്കുന്ന തകർച്ച ഹാർദ്ദിക് മനസ്സിലാക്കി. വജ്ര വ്യവസായവുമായി ബന്ധപ്പെട്ട 20,000 ഓളം ചെറുകിട സ്ഥാപനങ്ങൾ അടച്ചു പൂട്ടി. അതിൽ ജോലി ചെയ്തിരുന്ന ആളുകൾക്ക് തങ്ങളുടെ ഗ്രാമങ്ങളിലേക്കു തിരിച്ചു പോവേണ്ടി വന്നു. 2015 ൽ എസ്.പി.ജി തലവൻ ലാൽജി പട്ടേലുമായുണ്ടായ അഭിപ്രായ ഭിന്നതയെതുടർന്ന് ഹാർദ്ദിക് ആ സംഘടനയിൽ നിന്നും രാജിവെച്ചു.
### പട്ടീദാർ അനാമത്ത് ആന്ദോളൻ സമിതി
### പട്ടീദാർ സംവരണ പ്രക്ഷോഭം

## ഇടപെടൽ
പട്ടിദാർ അനാമത്ത് ആന്തോളൻ സമിതി (പാസ്) യുടെ കൺവീനറായ ഇദ്ദേഹം പട്ടേൽ സമൂദായത്തിൻറെ വിദ്യാഭ്യാസ ജോലി അവസരങ്ങൾക്ക് വേണ്ടിയാണ് ക്യാപയിൻ സംഘടിപ്പിക്കുന്നത്.പടിഞ്ഞാറെ ഗുജറാത്തിലെ ജനസംഖ്യയിൽ 20 ശതമാനത്തോളമാണ് ഈ സമുദായ അംഗങ്ങളുള്ളത്.

## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:1993-ൽ ജനിച്ചവർ
വർഗ്ഗം:ജൂലൈ 20-ന് ജനിച്ചവർ
വർഗ്ഗം:ഇന്ത്യയിലെ രാഷ്ട്രീയപ്രവർത്തകർ
ഹൈയോഫോർബി അമാരികോളിസ്

**ഏകയായ പന** എന്നും അറിയപ്പെടുന്ന **ഹൈയോഫോർബി അമാരികോളിസ്** .  മൗറീഷ്യസിൽ മാത്രം കാണുന്ന ഒരു പനയാണ്. ഇതിന്റെ ജീവിച്ചിരിക്കുന്ന ഒരേ ഒരെണ്ണം  ഉള്ളത് മൗറീഷ്യസിലെ കുറേപിപെ സസ്യോദ്യാനത്തിലാണ്.

## അവലംബം

## പുറത്തേക്കുള്ള കണ്ണികൾ

വർഗ്ഗം:വൃക്ഷങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷൻസ്

കായിക മത്സരങ്ങളുടെ അന്താരാഷ്ട്ര ഭരണ സമിതിയാണ് **ഇന്റർനാഷണൽ അസോസിയേഷൻ ഓഫ് അത്‌ലറ്റിക്‌സ് ഫെഡറേഷൻ** (**The International Association of Athletics Federations - IAAF**).
1912ൽ ലോകത്തെ 17 ദേശീയ അത്‌ലറ്റിക്‌സ് ഫെഡറേഷനുകൾ സ്വീഡനിലെ സ്റ്റോക്‌ഹോമിൽ ഒത്തുചേർന്ന് **ഇന്റർനാഷണൽ അമേച്ച്വർ അത്‌ലറ്റിക്‌സ് ഫെഡറേഷൻ** എന്ന പേരിലാണ് ആദ്യമായി ഇത് രൂപീകരിച്ചത്. 1993 ഒക്ടോബർ മുതൽ ഇതിന്റെ ആസ്ഥാനം പടിഞ്ഞാറൻ യൂറോപ്പിലെ മൊണാക്കോ എന്ന രാജ്യത്താണ്.
1982ന്റെ തുടക്കത്തിൽ ഐഎഎഎഫ് അതിന്റെ ഭരണഘടനയിൽ നിരവധി ഭേദഗതികൾ വരുത്തി. അന്താരാഷ്ട്ര മത്സരങ്ങളിൽ പങ്കെടുക്കുന്നതിന് നഷ്ട
പരിഹാരം സ്വീകരിക്കുന്നത് ഉൾപ്പെടെയുള്ള ഭേദഗതികളാണ് കൊണ്ടുവന്നത്.
2001ലെ കോൺഗ്രസ് വരെ അതിന്റെ പേരിൽ അമേച്വർ എന്ന വാക്ക് നിലനിർത്തി. പിന്നീട് ഇന്റർനാഷണൽ അസോസിയേഷൻ ഓഫ് അത്‌ലറ്റിക് ഫെഡറേഷൻ എന്നാക്കി മാറ്റി. 
ബ്രിട്ടനിലുള്ള സെബാസ്റ്റ്യൻ കോ ആണ് ഐഎഎഎഫിന്റെ നിലവിലെ പ്രസിഡന്റ്. 
2015ൽ ചൈനയിലെ ബീജിങ്ങിൽ നടന്ന വേൾഡ് ചാംപ്യൻഷിപ്പ്‌സ് ഇൻ അത്‌ലറ്റിക്‌സിന് മുൻപായി നടന്ന 2015ലെ ഐഎഎഎഫ് കോൺഗ്രസ്സിലാണ് ഇദ്ദേഹം തിരഞ്ഞെടുക്കപ്പെട്ടത്. 

## പ്രസിഡന്റുമാർ

ഐഎഎഎഫ് സ്ഥാപിതമായതിന് ശേഷം ആറു പ്രസിഡന്റുമാരാണ് തിരഞ്ഞെടുക്കപ്പെട്ടത്. അവരുടെ വിവരങ്ങൾ താഴെ:- 

## ഏരിയാ അസോസിയേഷൻ

മൊത്തം 215 അംഗ ഫെഡറേഷനുകൾ അടങ്ങിയ ആറു മേഖലാ അസോസിയേഷനുകളായാണ് ഐഎഎഎഫ് പ്രവർത്തിക്കുന്നത്. അവ താഴെ.
: AAA – Asian Athletics Association in Asia
: CAA – Confederation of African Athletics in Africa
: CONSUDATLE – Confederación Sudamericana de Atletismo in South America
: EAA – European Athletic Association in Europe
: NACACAA – North American, Central American and Caribbean Athletic Association in North America
: OAA – Oceania Athletics Association in Oceania

## അവലംബം

വർഗ്ഗം:കായികസംഘടനകൾ
ക്യക്കഡു ദേശീയോദ്യാനം

ഓസ്ട്രേലിയയിലെ നോർത്തെൻ ടെറിറ്ററിയിലെ ഒരു സംരക്ഷിത പ്രദേശമാണ് **ക്യക്കഡു ദേശീയോദ്യാനം** (ഇംഗ്ലീഷ്: **Kakadu National Park**). 19,804ച.കി.മീ വിസ്തൃതിയുണ്ട് ഈ ദേശീയോദ്യാനത്തിന്.
## അവലംബം

വർഗ്ഗം:ദേശീയോദ്യാനങ്ങൾ
വർഗ്ഗം:നോർത്തേൺ ടെറിട്ടറിയിലെ ദേശീയോദ്യാനങ്ങൾ
ജൂലെസ് ബ്രെട്ടൺ

19ആം നൂറ്റാണ്ടിലെ ഒരു ഫ്രെഞ്ച് റിയലിസ്റ്റിക് പെയിന്ററാണ് **ജൂലെസ് അഡോൾഫ് എയ്മി ലൂയിസ് ബ്രെട്ടൺ** (1827 മെയ് 1 - 1906 ജൂലൈ 5). ഫ്രഞ്ച് ഗ്രാമപ്പ്രദേശങ്ങളിൽനിന്ന് പ്രചോദനമുൾക്കൊണ്ടവയാണ് ഇദ്ദേഹത്തിന്റെ പെയിന്റിങ്ങുകൾ. ചിത്രരചനയുടെ പരമ്പരാഗത രീതികൾ സ്വാംശീകരിച്ച ഇദ്ദേഹത്തിന്റെ രചനകൾ ഗ്രാമീണസൗന്ദര്യത്തിന്റെയും പ്രശാന്തതയുടെയും വശ്യത തുളുമ്പുന്നവയായി കരുതപ്പെടുന്നു.

## അവലംബം

## പുറത്തേയ്ക്കുള്ള കണ്ണികൾ
* Jules Breton letters and exhibition catalog
* Art Institute of Chicago, *[http://www.artic.edu/aic/collections/artwork/94841?search_no=1&index=0 Song of the Lark]*

വർഗ്ഗം:ഫ്രഞ്ച് ചിത്രകാരന്മാർ
വർഗ്ഗം:1827-ൽ ജനിച്ചവർ
വർഗ്ഗം:മേയ് 1-ന് ജനിച്ചവർ
വർഗ്ഗം:1906-ൽ മരിച്ചവർ
വർഗ്ഗം:ജൂലൈ 5-ന് മരിച്ചവർ
ഓൾമൂവീ

***ഓൾമൂവീ*** (മുമ്പ് ***ഓൾ മൂവി ഗൈഡ്***) എന്നത് നടീനടന്മാർ, സിനിമ, ടെലിവിഷൻ പ്രോഗ്രാമുകൾ എന്നിവയെക്കുറിച്ചുള്ള വിവരങ്ങൾ നൽകുന്ന ഒരു വെബ്സൈറ്റ് ആണ്. AllMovie.com ഇപ്പോൾ ഓൾ മീഡിയ നെറ്റ്വർക്കിന്റെ കീഴിലാണ്. 

## ചരിത്രം
ഗ്രന്ഥരക്ഷാലയസൂക്ഷിപ്പുകാരനായ മൈക്കിൾ എൾവൈനാണ് *ഓൾമൂവീ* ആരഭിച്ചത്. *ഓൾമ്യൂസിക്ക്, ഓൾഗെയിം* എന്നിവ ആരഭിച്ചതും അദ്ദേഹമാണ്.

## അവലംബങ്ങൾ

## പുറത്തേക്കുള്ള കണ്ണികൾ
* Official website  
വർഗ്ഗം:ഇന്റർനെറ്റ് വിജ്ഞാനകോശങ്ങൾ
വർഗ്ഗം:ഓൺലൈൻ ചലച്ചിത്ര ഡാറ്റാബേസുകൾ
വയലാറ്റ

ഇന്ത്യൻ ഉപഭൂഖണ്ഡത്തിലും അടുത്ത പ്രദേശങ്ങളിലും കാണുന്ന ഒരു പക്ഷിയാണ്‌ **വയലാറ്റ**. വയലാറ്റയെ ആംഗലഭാഷയിൽ  **Indian silverbill** എന്നും **white-throated munia** എന്നും വിളിക്കുന്നു.ശാസ്ത്രീയ നാമം *Lonchura malabarica* എന്നാണ്. . 
## രൂപവിവരണം

11-11.5 സെ.മീ. നീളമുണ്ട്.നീണ്ടതും കുമ്പിൽ പോലുള്ളതും ചാര നിറത്തിലുള്ള കൊക്കുണ്ട്. തവിട്ടു നിറമുള്ള മുകൾ വശം വെള്ള അടിവശവും. ഇരുണ്ട ചിറകുകൾ ഉണ്ട്.  വാലിനു കറുത്ത നിറം.മുതുകിൽ വെളുപ്പ്. പൂവനും പിടയും ഒരു പോലെയിരിക്കും. നീലം കുഞ്ഞ വാലാണ്. വാൽ കൂർത്തതാണ്. പ്രായമാവാത്തവയ്ക്ക് മങ്ങിയ നിറമാണ്.

## ഭക്ഷണം
വിത്തുകളാണ് പ്രധാന ഭക്ഷണമെങ്കിലും പ്രാണികളേയും, തേനും  ഭക്ഷിക്കും<

## വിതരണം

ഇവയെ പുൽമേടുകളിലും കുറ്റിക്കാടുകളിലും ചിലപ്പോൾ ജലാശയങ്ങൾക്ക് അടുത്തും കാണാറുണ്ട്. ഇവയെ പാകിസ്താൻ, നേപ്പാൾ, ബംഗ്ലാദേശ്, ശ്രീലങ്ക, ഇറാൻ, ഇസ്രായേൽ, സൗദി അറേബ്യ  എന്നിവിടങ്ങളിൽ കാണുന്നു.

## അവലബം

## പുറത്തേക്കുള്ള കണ്ണികൾ

* Photographs and videos

വർഗ്ഗം:കേരളത്തിലെ പക്ഷികൾ
വർഗ്ഗം:മുനിയകൾ
ഖിലാഫത്ത് പ്രസ്ഥാനം

അവിഭക്ത ഇന്ത്യയിൽ പ്രത്യേകിച്ച് മുസ്‌ലിങ്ങൾക്കിടയിൽ 1919 മുതൽ 1926 വരെ ഉണ്ടായ ഒരു പാൻ ഇസ്‌ലാമിക രാഷ്ട്രീയ മുന്നേറ്റമായിരുന്നു **ഖിലാഫത്ത് പ്രസ്ഥാനം**. മുസ്‌ലിങ്ങളുടെ ആഗോള നേതൃത്വമായ തുർക്കി ഖിലാഫത്തിനെതിരായ ബ്രിട്ടന്റെ നീക്കത്തിനെതിരെ ഒരു പ്രതിഷേധം എന്ന നിലയിലാണ് ഖിലാഫത്ത് പ്രസ്ഥാനം ആരംഭം കുറിക്കപ്പെട്ടത് പിന്നീട് അത് സ്വാതന്ത്ര്യ സമരങ്ങളുടെ ഭാഗം എന്ന വിശാല ലക്ഷ്യലേക്ക് പരിവർത്തനം ചെയ്യപ്പെടുകയുണ്ടായി. മൗലാനാ മുഹമ്മദ് അലി ഖിലാഫത്ത് പ്രസ്ഥാനത്തിന്റെ ഇന്ത്യയിലെ പ്രധാന നേതാക്കളിൽ ഒരാളായിരുന്നു. കേരളത്തിലും ഖിലാഫത്ത് പ്രസ്ഥാനം വലിയ തോതിൽ ചലനങ്ങൾ ഉണ്ടാക്കിയിരുന്നു.
## പശ്ചാത്തലം
ഓട്ടോമൻ സാമ്രാജ്യത്തെ പാശ്ചാത്യ ആക്രമണങ്ങളിൽ നിന്നും വിഘടനങ്ങളിൽ നിന്നും സംരക്ഷിക്കുന്നതിനും സ്വദേശത്തെ ജനാധിപത്യ എതിർപ്പിനെ തകർക്കുന്നതിനുമായി ഓട്ടോമൻ സുൽത്താൻ അബ്ദുൾ ഹമീദ് രണ്ടാമൻ (1842–1918) തന്റെ പാൻ-ഇസ്ലാമിസ്റ്റ് പരിപാടി ആരംഭിച്ചു. 19-ാം നൂറ്റാണ്ടിന്റെ അവസാനത്തിൽ അദ്ദേഹം ജമാലുദ്ദീൻ അഫ്ഗാനി എന്ന ഒരു ദൂതനെ ഇന്ത്യയിലേക്ക് അയച്ചു. ഓട്ടോമൻ രാജാവിന്റെ പദവി, ഇന്ത്യൻ മുസ്ലീങ്ങൾക്കിടയിൽ മതപരമായ അഭിനിവേശവും സഹാനുഭൂതിയും ഉളവാക്കി. ഖലീഫ എന്ന നിലയിൽ, ലോകമെമ്പാടുമുള്ള എല്ലാ സുന്നി മുസ്ലീങ്ങളുടെയും പരമോന്നത മത-രാഷ്ട്രീയ നേതാവായിരുന്നു ഓട്ടോമൻ സുൽത്താൻ. എന്നിരുന്നാലും, ഈ അധികാരം ഒരിക്കലും യഥാർത്ഥത്തിൽ ഉപയോഗിച്ചിരുന്നില്ല.

## അവലംബം

വർഗ്ഗം:ഇന്ത്യയിലെ ഖിലാഫത്ത് പ്രസ്ഥാനം
നീലച്ചുണ്ടൻ ഇത്തിക്കണ്ണിക്കുരുവി

നീലചുണ്ടൻ ഇത്തിക്കണ്ണിക്കുരുവി യെ ആംഗലത്തിൽ  ** thick-billed flowerpecker ** എന്നു വിളിക്കുന്നു. ശാസ്ത്രീയ നാമം*Dicaeum agile*എന്നാണ്.

## രൂപവിവരണം

10സെ.മീ  നീളം .  കൊക്ക് ബലമുള്ളതും ഇരുണ്ടതും. വാലിനു നീളം കുറവാണ്. മുകളിൽ ഇരുണ്ട ചാര തവിട്ടു നിറമാണ്. മങ്ങിയ ചാര നിറമുള്ള അടിവശത്ത് ചെറിയ വരകൾ ഉണ്ട്. മുതുകിന് ഒലീവ് നിറം. കണ്ണിനു ചുവപ്പു നിറം. പൂവനും പിടയും ഒരേ പോലെയിരിക്കും.വാലിന്റെ അറ്റത്ത്വെള്ളപൊട്ടുകളുണ്ട്.  .
വയൽ കുരുവിയോട് സമ്യമുള്ള ശബ്ദമാണ്. ഉച്ചിയിലെ തൂവലുകളെ ഉയർത്തി നിർത്താനാവും. അപ്പോൾ തൂവലിന്റെ അടിയിലെ വെളുപ്പ് കാണും..

## വിതരണം
തെക്കേഏഷ്യയിലെ ഉഷ്ണമേഖല പ്രദേശങ്ങളിൽ ഇന്ത്യ മുതൽ ഇന്തോനേഷ്യ വരേയും ടിമൂറിലും കാണുന്ന സ്ഥിരവാസിയാണ്.

## ഭക്ഷണം

ചെറു പഴങ്ങളാണ് പ്രധാന ഭക്ഷണം. തേനും പ്രാണികളും ഭക്ഷണമാവാറുണ്ട്.ഇവ പഴങ്ങൾ വിഴുങ്ങാറില്ല. മരച്ചില്ലകളിൽ ഉരച്ച് വിത്തുകൾ കളഞ്ഞശേഷമാണ് ഭക്ഷിക്കുന്നത്..
## പ്രജനനം
മാറാല ഉപയോഗിച്ചുള്ള തൂങ്ങി കിടക്കുന്ന കീശ പോളുള്ള കൂട് ഉണങ്ങിയ ഇല പോളെയാണ് തോന്നുക..  or  ഉറുമ്പിന്റെ കൂടിന്നടുത്ത് ഇവ കൂട് കെട്ടുന്നത്.  The breeding season in southern India is December to March. പൂവനും പിടയും ചേർന്നാണ് കൂട് ഉണ്ടാക്കുന്നത്.2-4 മുട്ടകളിടും. The incubation period is around 13 days and the chick takes around 18 days to fledge.

## അവലംബം

## പുറത്തെ കണ്ണികൾ
* Photographs and videos 
*Image at ADW 

വർഗ്ഗം:കേരളത്തിലെ പക്ഷികൾ
വിൽ സ്മിത്ത്

സിനിമ, ടെലിവിഷൻ, സംഗീതരംഗങ്ങളിൽ വിജയം കൈവരിച്ച ഒരു അമേരിക്കൻ നടനും നിർമാതാവും റാപ്പറും ഗാനരചയിതാവുമാണ് **വില്ലാർഡ് കാരോൾ വിൽ സ്മിത്ത്, ജൂണിയർ** (ജനനം: സെപ്റ്റംബർ 25, 1968).

2007 ഏപ്രിലിൽ ന്യൂസ്‌വീക്ക്‌ അദേഹത്തെ "ഹോളിവുഡിലെ ഏറ്റവും ശക്തനായ നടനായി തിരഞ്ഞെടുത്തിരുന്നു". നാല് ഗോൾഡെൻ ഗ്ലോബ് അവാർഡുകൾക്കും, രണ്ടു ഓസ്കാർ അവാർഡുകൾക്കും നാമനിർദ്ദേശം ചെയ്യപ്പെട്ട ഇദ്ദേഹം നാല് ഗ്രാമി അവാർഡുകൾ നേടിയിട്ടുണ്ട്. 

ദി പെർസ്യുട്ട് ഓഫ് ഹാപ്പിനസ് വിൽ സ്മിത്തിന്റെ ഒരു പ്രശസ്തമായ സിനിമ ആണ്. ദി കരാട്ടെ കിഡ് (2010) എന്ന സിനിമയിൽ പ്രസക്തമായ വേഷം കൈകാര്യം ചെയ്ത ജെയ്ഡൻ സ്മിത്ത് ഇദ്ദേഹത്തിൻറെ മകനാണ്.

## സിനിമകൾ

## അവലംബം

## പുറത്തേയ്ക്കുള്ള കണ്ണികൾ

* 
* 
* 
* 
* 

വർഗ്ഗം:1968-ൽ ജനിച്ചവർ
വർഗ്ഗം:സെപ്റ്റംബർ 25-ന് ജനിച്ചവർ
വർഗ്ഗം:ഗ്രാമി പുരസ്കാര ജേതാക്കൾ
ഷോർട്ട്ഫിലിം

ഒരു ഫീച്ചർ സിനിമയുടെ അത്ര നീളം ഇല്ലാത്ത ചെറിയ ചലച്ചിത്രങ്ങളെ **ഷോർട്ട് ഫിലിം** (ലഘു ചിത്രങ്ങൾ/ചെറുചലച്ചിത്രം/ഹ്രസ്വചലച്ചിത്രങ്ങൾ) എന്ന് പറയുന്നു.ഷോർട്ട് ഫിലിമിൻറെ സമയദൈർഘ്യത്തെ കുറിച്ചു പൊതുസമ്മതമായ ഒരു അളവുകോൽ ഒന്നും ലഭ്യമല്ല. എന്നാൽ ദി അക്കാദമി ഓഫ് മോഷൻ പിക്ചർ ആൻഡ്‌ സയൻസ് അതിനെ നിർവചിച്ചിരിക്കുന്നത് " 40 മിനുട്ടോ അതിൽ താഴെയോ സമയദൈർഗ്യമുള്ള ചലച്ചിത്രങ്ങളെ ഷോർട്ട് ഫിലിമുകൾ ആയി കണക്കാക്കാം " എന്നാണ്.

ക്യാമ്പസുകളിൽ ഷോർട്ട് ഫിലിം നിർമ്മിക്കുന്നതിന് വിവിധ മത്സരങ്ങൾ നടത്താറുണ്ട് 

## അവലംബം

## പുറത്തേയ്ക്കുള്ള കണ്ണികൾ
*Short Film Granary 
*
*British Film Institute: "Writing Short Films" by Phil Parker screenonline, website of the British Film Institute
*Short of the Week | Curating the greatest short films for millions since 2007
*Indie Shorts Mag | Online Short Film Magazine 

വർഗ്ഗം:ഹ്രസ്വചലച്ചിത്രങ്ങൾ
പൊവേസീ

അരിയും, ഗോതമ്പും, പുല്ലുകളും, മുളകളും ഉൾപ്പെടെ മാനവരാശിയുടെ ഭക്ഷണമായി ഉപയോഗിക്കുന്നതും സാമ്പത്തികമായി ഏറ്റവും പ്രാധാന്യമുള്ളതുമായ ഒരു സസ്യകുടുംബമാണ് **പൊവേസീ** (Poaceae). 800 ജനുസുകളിലായി ഏകദേശം 11000 -ത്തോളം സ്പീഷിസുകൾ ഉള്ള പൊവേസി ഇവയിലെ അംഗങ്ങളുടെ എണ്ണം കൊണ്ട് ആസ്റ്റ്രേസീ, ഓർക്കിഡേസീ, ഫാബേസീ, റൂബിയേസീ എന്നിവയ്ക്ക് പിന്നിലായി അഞ്ചാമതാണ്. പൊതുവേ പുൽവർഗ്ഗം എന്നാണ് പൊവേസി കുടുംബം അറിയപ്പെടുന്നത്. പുല്ലിന്റെ ഗ്രീക്ക് നാമമായ പോവ എന്ന വക്കിൽ നിന്നാണ് ഈ കുടുംബത്തിന്റെ പേരിന്റെ ഉൽഭവം.

## ഭാഗങ്ങൾ

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യകുടുംബങ്ങൾ
ഡൂഡിൽ ബഗ്

1997-ൽ ക്രിസ്റ്റഫർ നോളൻ എഴുതി സംവിധാനം ചെയ്ത ഷോർട്ട്  സൈക്കോളജികൽ ത്രില്ലർ  സിനിമ ആണ് **ഡൂഡിൽ ബഗ്**.

## കഥാ സാരം
ഒരു അഴുക്ക് പിടിച്ച മുറിയിൽ മനോവിഭ്രാന്തിയും ആകുലതയും ഉള്ള അഴുക്കുപുരണ്ട വേഷധാരിയായ ഒരു യുവാവ് ചെറിയ ജീവിയെ വെപ്രാളത്തോടെ കൊല്ലാൻ ശ്രമിക്കുന്നതാണ് ഈ ഷോർട്ട്ഫിലിംമിൻറെ കഥ.കുറച്ചു നേരത്തിനു ശേഷം മനസ്സിലാക്കാം അയാൾ കൊല്ലാൻ ശ്രമിക്കുന്നത് അയാളുടെ തന്നെ ഒരു ചെറുരൂപത്തെ ആണെന്ന്.അവസാനം അയാൾ തന്റെ ഷൂ ഉപയോഗിച്ച് അതിനെ പിടികൂടുന്നു എന്നാൽ അയാളുടെ വലിയരൂപം അയാൾ ചെയ്ത പ്രവൃത്തിയുടെ ആവർത്തി പോലെ അയാളെപുറകിൽ നിന്നും പിടികൂടുന്നതോടെ ഷോർട്ട്ഫിലിം അവസാനിക്കുന്നു.

## അവലംബം

## പുറത്തേയ്ക്കുള്ള കണ്ണികൾ
*
കേരള സ്റ്റേറ്റ് ഇൻസ്റ്റിറ്റ്യൂട്ട് ഓഫ് ഡിസൈൻ, കൊല്ലം

ഡിസൈനിങ് മേഖലയിൽ പ്രൊഫഷനലുകളെ സൃഷ്ടിക്കാൻ കേരള സർക്കാർ നടത്തുന്ന സ്ഥാപനമാണ് കേരള സ്റ്റേറ്റ് ഇൻസ്റ്റിറ്റ്യൂട്ട് ഓഫ് ഡിസൈൻ. നൈപുണ്യ വികസനം ലക്ഷ്യമാക്കി പ്രവർത്തിക്കുന്ന സംസ്ഥാന ഗവണ്മെന്റ് സ്ഥാപനമായ കേരള അക്കാദമി ഫോർ സ്കിൽസ് എക്സലൻസിനു കീഴിലാണ് കെ. എസ്. ഐ. ഡി പ്രവർത്തിക്കുന്നത്. കൊല്ലത്തെ ചന്ദനത്തോപ്പിലെ ക്യാംപസിലാണ് ഈ സ്ഥാപനം പ്രവർത്തിക്കുന്നത്.
## ലക്ഷ്യങ്ങൾ

വിവിധ സ്ഥാപനങ്ങളിലുള്ളവർക്ക് നൈപുണ്യ പരിശീലനം, പ്രാദേശിക അടിസ്ഥാനത്തിൽ ഉൽപ്പന്ന വികസനം, സർക്കാർ- സ്വകാര്യ സ്ഥാപനങ്ങൾക്ക് കൻസൾട്ടൻസി സേവനം, ഡിസൈൻ മേഖലയിൽ ഗവേഷണ സൗകര്യം തുടങ്ങിയവയും കെ. എസ്. ഐ. ഡി യുടെ ലക്ഷ്യങ്ങളാണ്
## കോഴ്സുകൾ

5 സെമസ്റ്ററുകളിലായാണ് കോഴ്സുകൾ. നാഷനൽ ഇൻസ്റ്റിറ്റ്യൂട്ട് ഓഫ് ഡിസൈനിന്റെ സിലബസ് പ്രകാരമാണ് ക്ലാസുകൾ. സ്റ്റുഡിയോ/വർക്ഷോപ്പ്/ലബോറട്ടറി വർക്ക്, സെമിനാർ/തീസിസ് വർക്ക് എന്നിവ കോഴ്സിന്റെ ഭാഗമായിരിക്കും. 57000 രൂപയാണ് കോഴ്സ് ഫീസ്.
* ഇന്റഗ്രേറ്റഡ് ലൈഫ് സ് റ്റൈൽ പ്രൊഡക്ട് ഡിസൈൻ.
* ഇന്റഗ്രേറ്റഡ്  ടെക്സ്റ്റൈൽ ആൻഡ് അപ്പാരൽ ഡിസൈൻ.
* ഐ.ടി.ഇന്റഗ്രേറ്റഡ്  കമ്യൂണിക്കേഷൻ ഡിസൈൻ.

## പ്രവേശനം
ഓരോ കോഴ്സിലും പത്ത് സീറ്റുകൾ വീതമാണുള്ളത്. അഞ്ച് സെമസ്റ്ററുകളും ആറുമാസത്തെ പരിശീലനവും ഉൾപ്പെടെ 30 മാസമാണ് കോഴ്സസ് കാലാവധി.
## യോഗ്യത

55 ശതമാനത്തിൽ കുറയാത്ത ബിരുദം നേടിയിരിക്കണം. അവസാന വർഷ പരീക്ഷ എഴുതുന്നവർക്കും അപേക്ഷിക്കാം. ഉയർന്ന പ്രായപരിധി 40.
## അവലംബം


വർഗ്ഗം:കേരളത്തിലെ വിദ്യാഭ്യാസസ്ഥാപനങ്ങൾ
വർഗ്ഗം:കൊല്ലം ജില്ലയിലെ കലാലയങ്ങൾ
ആർലെസിലെ ആശുപത്രി

1888 ഡിസംബറിലും, പിന്നീട് 1889 ജനുവരിയിലുമായി താൻ താമസിച്ച ആശുപത്രിയെക്കുറിച്ച് വിൻസന്റ് വാൻഗോഗ് എന്ന ചിത്രകാരൻ വരച്ച രണ്ട് ചിത്രങ്ങളുടെ വിഷയമാണ് **ആർലെസിലെ ആശുപത്രി**. തെക്കേ ഫ്രാൻസിലെ ആർലെസിലാണ് ഈ ആശുപത്രി സ്ഥിതിചെയ്യുന്നത്.
## പുറംകണ്ണികൾ

* Oskar Reinhart Collection am Roemerholz, Winterthur 
* Old Hospital of Arles, Arles tourist office website
* Van Gogh Tour, Arles Office of Tourism

വർഗ്ഗം:വിൻസെന്റ് വാൻഗോഗിന്റെ ചിത്രങ്ങൾ
വർഗ്ഗം:അവലംബം ഇല്ലാത്ത താളുകൾ
ജെയിംസ് സൈക്സ് ഗാംബിൾ

ഇംഗ്ലീഷുകാരനായ ഒരു സസ്യശാസ്ത്രജ്ഞനായിരുന്നു **ജെയിംസ് സൈക്സ് ഗാംബിൾ** (James Sykes Gamble). (1847–1925). ഇന്ത്യൻ ഉപഭൂഖണ്ഡത്തിലെ സസ്യങ്ങളെപ്പറ്റിയുള്ള പഠനത്തിലായിരുന്നു അദ്ദേഹത്തിന്റെ പ്രസിദ്ധി.

## സംഭാവനകൾ
A Manual of Indian Timbers എന്നതായിരുന്നു അദ്ദേഹത്തിന്റെ ഏറ്റവും പ്രസിദ്ധകൃതി. List of the trees, shrubs and large climbers found in the Darjeeling District, Bengal, The Bambuseae of British India', Flora of the Presidency of Madras എന്നിവയാണ് മറ്റു കൃതികൾ.

## അംഗീകാരങ്ങൾ
1899-ൽ അദ്ദേഹത്തെ റോയൽ സൊസൈറ്റി ഫെല്ലോ ആയി തെരഞ്ഞെടുത്തു. 

## അവലംബം

## പുറത്തേക്കുള്ള കണ്ണികൾ

വർഗ്ഗം:1847-ൽ ജനിച്ചവർ
വർഗ്ഗം:1925-ൽ മരിച്ചവർ
വർഗ്ഗം:ലണ്ടനിൽ നിന്നുള്ളവർ
അറബി സർവകലാശാല

അറബി ഭാഷക്ക് പ്രാമുഖ്യം നൽകി  പ്രവർത്തിക്കുന്ന സർവകലാശാലയാണ് **അറബി സർവകലാശാല.** ശ്രീ ശങ്കരാചാര്യ സംസ്കൃത സർവകലാശാലക്ക് സമാനമായി അറബി ഭാഷക്കും സർവകലാശാല വേണമെന്നാണ് വിവിധ സംഘടനകളും രാഷ്ട്രീയ പാർട്ടികളും ആവശ്യപ്പെടുന്നത്.  കേരളത്തിൽ ഇത് സ്ഥാപിക്കുന്നതിനെ ചൊല്ലി വിവാദം നിലനിൽക്കുന്നുണ്ട്.അറബിക് സർവകലാശാല നിലവിൽ വന്നാൽ മുസ്‌ലിംകൾക്ക് പുറമെ മറ്റു മതക്കാർക്കും പഠനം നടത്താനാകുമെന്ന വാദവുമുണ്ട്. ടി.പി ശ്രീനിവാസന്റെ അധ്യക്ഷതയിൽ ചേർന്ന ഉന്നത വിദ്യാഭ്യാസ കൗൺസിൽ ആണ് അറബിക് സർവകലാശാല എന്ന സ്ഥാപനം ആരംഭിക്കാൻ സർക്കാറിനോട് ശുപാർശ ചെയുന്നത്. ഡോ.പി. അൻവർ ചെയർമാനായ ഉപസമിതി റിപ്പോർട്ടിന്റെ അടിസ്ഥാനത്തിലായിരുന്നു ശുപാർശ. ജസ്റ്റിസ് രജീന്ദ്ര സച്ചാർ കമ്മീഷൻ റിപ്പോർട്ടിനെ തുടർന്ന് കേരളത്തിൽ രൂപീകരിച്ച പാലൊളി കമ്മിറ്റി സംസ്ഥാനത്ത്  ഒരു  അറബിക് സർവകലാ സ്ഥാപിക്കാൻ ശുപാർശ ചെയ്തിരുന്നു.തുഞ്ചത്ത് എഴുത്തച്ഛന്റെ മലയാള ഭാഷ സംഭാവനകൾക്ക് എത്രയോ മുമ്പേ കേരളത്തിൽ അറബി ഭാഷ അതിന്റെ സ്വാധീനവും സാന്നിധ്യവും അറിയിച്ചിരുന്നുവെന്നും അതിനാൽ ചരിത്രപരമായി ഇതിന് പ്രധാന്യമുണ്ടെന്നും ഇതിനെ അനുകൂലിക്കുന്നവർ ആവശ്യപ്പെടുന്നുണ്ട്. എന്നാൽ അറബി ഭാഷക്ക് സർവകലാശാല അനുവദിച്ചാൽ മതചേരിതിരവ് ഉണ്ടാകുമെന്നാണ് എതിർവാദം ഉയരുന്നത്. 

## അവലംബങ്ങൾ


വർഗ്ഗം:വിദ്യാഭ്യാസസ്ഥാപനങ്ങൾ
കരിഞ്ചുണ്ടൻ ഇത്തിക്കണ്ണിക്കുരുവി

കരിഞ്ചുണ്ടൻ ഇത്തിക്കണ്ണിക്കുരുവിയെ  **Nilgiri flowerpecker** എന്നു് അറിയുന്നു. ശാസ്ത്രീയ നാമം*Dicaeum concolor* എന്നാണ്. ഇവ ദേശാടനം നടത്തുന്നില്ല.

## രൂപ വിവരണം
പൂവനും പിടയും ഒരേപോലെയാണ്.പശ്ചിമഘട്ടത്തിലെ കാടുകളിലും നീലഗിരി കുന്നുകളിലും കാണുന്നു.
മുകൾവശം മങ്ങിയ തവിട്ടു നിറം. അടിവശം വെളുത്തതാണ്. കണ്ണിനു മുമ്പിൽ വെളുത്ത കൺപുരികം. കൂർത്ത കറുത്ത കൊക്കുകൾ. വയറിന്റെ അടിവശത്ത് മങ്ങിയ മഞ്ഞ നിറത്തിലുള്ള അടയാളമുണ്ട്. 

## ഭക്ഷണം
തേനും പഴങ്ങളുമാണ് ഭക്ഷണം. വൃക്ഷ തലപ്പുകളിലാണ് ഭക്ഷണം തേടുന്നത്.

## പ്രജനനം
ജനുവരി മുതൽ ഏപ്രിൽ വരേയും മേയ് മുതൽ ജൂൺ വരേയും രണ്ടു തവണകളായി മുട്ടയിടുന്നു.  മരത്തിൽ നിന്നു തൂങ്ങിക്കിടക്കുന്ന കീശപോലുള്ള കൂടുകളിൽ 3-4 മുട്ടകൾ ഇടുന്നു. മറ്റു തേൻ കുരുവികളെ പൊലെ തന്നെ ഇവറ്റയ്ക്കും തേൻ കുടിയ്ക്കാൻ തൂവൽ പോലുള്ള നാവുണ്ട്.

ഈ പക്ഷി പരാഗണത്തിനു സഹായിക്കുന്നു. .

## അവലംബം

## പുറത്തേക്കുള്ള കണ്ണികൾ

*Image and Classification at Animal Diversity Web
*Photos and media

വർഗ്ഗം:കേരളത്തിലെ പക്ഷികൾ
കിർകുക്ക്

ഇറാഖിലെ ഒരു നഗരമാണ് **കിർകുക്ക്**. വടക്കൻ ഇറാക്കിൽ ബാഗ്ദാദ് നഗരത്തിൽ നിന്ന് 236 കിലോമീറ്റർ അകലെയായി സ്ഥിതിചെയ്യുന്നു. കിർകുക്ക് പ്രവിശ്യയുടെ കേന്ദ്രമായ ഈ നഗരം പെട്രോളിയം നിക്ഷേപമുള്ള പ്രദേശമാണ്.

## അവലംബം

വർഗ്ഗം:അപൂർണ്ണ ലേഖനങ്ങൾ
അൻബാർ പ്രവിശ്യ

ഇറാഖിലെ ഏറ്റവും വലിയ പ്രവിശ്യയാണ് **അൻബാർ**. മൊത്തം ഇറാഖിന്റെ മൂന്നിലൊന്നിൽ അല്പം കുറവ് വിസ്തൃതിയുള്ള ഈ പ്രവിശ്യയുടെ ഒരുഭാഗം മരുഭൂമിയാണ്. റമാദി ആണ് തലസ്ഥാനം. ഫല്ലൂജ, ഹദീസ എന്നിവ മറ്റു പ്രധാന നഗരങ്ങളാണ്. സിറിയ, ജോർദാൻ, സൗദി അറേബ്യ എന്നീ രാജ്യങ്ങളുമായി ഈ പ്രവിശ്യ അതിർത്തി പങ്കിടുന്നു. ഇറാഖ് അധിനിവേശത്തിന് ശേഷം ഒട്ടനവധി യുദ്ധങ്ങൾക്ക് സാക്ഷിയായ ഈ പ്രവിശ്യയുടെ സിംഹഭാഗം ഇപ്പോൾ ഇസ്‌ലാമിക്ക് സ്റ്റേറ്റ് മിലീശ്യയുടെ കയ്യിലാണ്.

## അവലംബം

വർഗ്ഗം:ഇറാഖിന്റെ ഭൂമിശാസ്ത്രം
റമാദി

ഇറാഖിലെ ഒരു പ്രധാന നഗരവും ഏറ്റവും വലിയ പ്രവിശ്യയായ അൻബാർ പ്രവിശ്യയുടെ തലസ്ഥാനവുമാണ് **റമാദി**. ബാഗ്ദാഗ് നഗരത്തിൽ നിന്ന് 50 കിലോമീറ്റർ പടിഞ്ഞാറ് മാറി യൂഫ്രട്ടീസ് നദിക്കരയിൽ സ്ഥിതി ചെയ്യുന്നു. 

## അവലംബം
ഫല്ലൂജ

ഇറാഖിലെ ഒരു നഗരമാണ് **ഫല്ലൂജ**. ബാഗ്ദാദിന് 69 കിലോമീറ്റർ പടിഞ്ഞാറ് മാറി അൻബാർ പ്രവിശ്യയിൽ സ്ഥിതിചെയ്യുന്നു.

## അവലംബം

വർഗ്ഗം:ഇറാഖിലെ നഗരങ്ങൾ
ഹദീസ കൂട്ടക്കൊല

ഇറാഖ് നഗരമായ ഹദീസയിൽ അമേരിക്കൻ അധിനിവേശ സൈനികർ 2005 നവംബർ 19ന് നടത്തിയ സിവിലിയൻ കൂട്ടകൊലയാണ് **ഹദീസ കൂട്ടക്കൊല** എന്നറിയപ്പെടുന്നത്. ഹദീസയിൽ അമേരിക്കൻ സൈന്യം സഞ്ചരിക്കുന്നതിനിടെ കുഴിബോംബ് പൊട്ടി ഒരു സൈനികൻ കൊല്ലപ്പെട്ടത്തിന്റെ മറവിൽ അമേരിക്കൻ സൈനികർ സംഭവ സ്ഥലത്തെ സമീപത്തെ വീടുകളിൽ കയറി സ്ത്രീകളും കുട്ടികളും വൃദ്ധരും അടക്കം 19പേരെയും അതുവഴി വന്ന ഒരു ടാക്സിയിലെ ഡ്രൈവറെയും നാല് വിദ്യാർഥികളെയും ക്രൂരമായി കൊന്നോടുക്കുകയായിരുന്നു. ശരീരം തളർന്നു വീൽചെയറിലായിരുന്ന വൃദ്ധനെ നെറ്റിക്ക് വെടിവെച്ചാണ് കൊന്നത്. പത്ത് സ്ത്രീകളും ഒരുവയസ്സുള്ള കുട്ടി അടക്കം എട്ടു കുട്ടികളും കൂട്ടക്കൊലക്കിരയായി. 

സംഭവത്തിൽ കുറ്റവാളിയാണെന്ന് കണ്ടെത്തിയ സൈനികർക മേധാവി വുട്ടറിക്കിന് കിട്ടിയ ശിക്ഷ മൂന്ന് മാസം തടവ്, മൂന്നുമാസത്തെ ശമ്പളത്തിന്റെ മൂന്നിൽ രണ്ടുഭാഗം തടഞ്ഞുവെക്കൽ, സൈനിക റാങ്ക് കുറക്കൽ എന്നിവ മാത്രമായിരുന്നു. ശമ്പളം തടഞ്ഞുവെക്കൽ പിന്നീട് ഒഴിവാക്കി.

## Killings and immediate aftermath

## അവലംബം

വർഗ്ഗം:കൂട്ടക്കൊലകൾ
വർഗ്ഗം:അപൂർണ്ണ ലേഖനങ്ങൾ
ദി പെബിൾ ആൻഡ് ദി പെൻഗ്വിൻ

ഡോൺ ബ്ലൂത്തും ഹാരി ഗോൾഡ്മാനും ചേർന്ന് സംവിധാനം ചെയ്ത 1995-ലെ ഒരു ഇംഗ്ലിഷ് അനിമേറ്റഡ് സംഗീത ഹാസ്യ ചലച്ചിത്രമാണ് **ദി പെബിൾ ആൻഡ് ദി പെൻഗ്വിൻ**.

## അവലംബം

## പുറത്തേയ്ക്കുള്ള കണ്ണികൾ
* 
* 
* 
* 
* 

വർഗ്ഗം:അനിമേഷനുകൾ
വർഗ്ഗം:അമേരിക്കൻ ചലച്ചിത്രങ്ങൾ
വർഗ്ഗം:ഇംഗ്ലീഷ് ചലച്ചിത്രങ്ങൾ
വർഗ്ഗം:1995-ൽ പുറത്തിറങ്ങിയ ചലച്ചിത്രങ്ങൾ
കല്ലടക്കൊമ്പൻ

കാസർഗോഡ് പെരിയയിൽ നിന്നും കണ്ടെത്തിയ ഒരു ചെറുസസ്യമാണ് **കല്ലടക്കൊമ്പൻ**. . കേരളത്തിൽ നിന്നും Brachystelma ജനുസിൽ കണ്ടെത്തിയ രണ്ടാമത്തെ ഇനമാണിത്. അഞ്ചു സെന്റിമീറ്റർ നീളമുള്ള ഈ ചെടിയുടെ പൂക്കൾക്ക് റോസ്, പിങ്ക് നിറമാണ്. അഞ്ചിതളാണ് പൂക്കൾക്ക് ഉള്ളത്. മെയ് മാസത്തിൽ പുഷ്പിക്കുന്ന ഈ ചെടിയിൽ ജൂൺ-ആഗസ്ത് മാസത്തിൽ കായയുണ്ടാവും. വേരിൽ ഉരുളക്കിഴങ്ങുപോലെയുണ്ടാവുന്ന കിഴങ്ങ് ഭക്ഷ്യയോഗ്യമാണ്. ഏപ്രിൽ മാസത്തോടെ ചെങ്കൽപ്പാറയിലെ മറ്റു പുൽവർഗ്ഗങ്ങൾ വാടിക്കഴിയുമ്പോഴാണ് ഈ ചെടി തളിർക്കുന്നത്. 

ലണ്ടനിൽനിന്നുള്ള പ്രസിദ്ധീകരണമായ ക്യൂ ബൊട്ടാണിക്കൽ ഗാർഡന്റെ ജേർണലിൽ ഇതു സംബന്ധിച്ച ലേഖനം പ്രസിദ്ധീകരിയ്ക്കപ്പെട്ടിട്ടുണ്ട്. മഹാരാഷ്ട്ര കൊലാപ്പൂർ ശിവാജി സർവകലാശാലയിലെ എസ്.ആർ.യാദവ്, ശരദ് എസ്.കമ്പളെ എന്നിവരാണ് പെരിയയിലെ ചെങ്കൽപ്പാറയിൽനിന്ന് ഇവ കണ്ടെത്തിയത്. പുണെ റിസർച്ച് ഇൻസ്റ്റിറ്റ്യൂട്ടിലെ പ്രസിദ്ധ സസ്യശാസ്ത്രജ്ഞൻ ഡോ.വി.ഡി. വാർട്ടക്കിന്റെ പേരിൽ ഈ സസ്യം അറിയപ്പെടുന്നു. കേരളത്തിൽനിന്ന് കണ്ടെത്തിയ ബ്രാക്കി സ്റ്റെൽമ വിഭാഗത്തിൽപ്പെടുന്ന രണ്ടാമത്തെ ഇനമാണിത്.

## അവലംബം

## പുറത്തേക്കുള്ള കണ്ണികൾ
* http://timesofindia.indiatimes.com/home/environment/flora-fauna/Shivaji-University-researchers-discover-4-plant-species-in-Western-Ghats/articleshow/35859702.cms

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ഭക്ഷ്യയോഗ്യമായ കിഴങ്ങുകൾ ഉള്ള സസ്യങ്ങൾ
വർഗ്ഗം:കേരളത്തിൽ നിന്നും കണ്ടെത്തിയ സസ്യങ്ങൾ
മധുരൈ വീരനിൻ ഉൺമൈ വരലാറ്

കുഴന്തൈ റോയപ്പൻ എഴുതിയ തമിഴ് ഗ്രന്ഥമാണ് **മധുരൈ വീരനിൻ ഉൺമൈ വരലാറ്**. 2015 ൽ പ്രസിദ്ധീകരിച്ച ഈ പുസ്തകം, സമുദായങ്ങൾ തമ്മിൽ സ്പർധയും സംഘർഷവും വളർത്തുമെന്ന്  ചൂണ്ടിക്കാട്ടി തമിഴ്നാട് സർക്കാർ നിരോധിച്ചു.
ലഘുചിത്രം|മധുര വീരന്റെ ക്ഷേത്രം, പളനി മലകളിൽ

## നിരോധനം
2015 ൽ പുറത്തിറക്കിയ പുസ്തകങ്ങൾ കണ്ടുകെട്ടാൻ സർക്കാർ നിർദ്ദേശം നൽകിയിരുന്നു. ചരിത്ര വസ്തുതകൾ വളച്ചൊടിച്ചെന്നും ചില സമുദായങ്ങളെ അപകീർത്തിപ്പെടുത്താൻ ശ്രമിക്കുന്നുണ്ടെന്നും പുസ്തകം നിരോധന ഉത്തരവിൽ സർക്കാർ രേഖപ്പെടുത്തിയിട്ടുണ്ട്. 
## അവലംബം


വർഗ്ഗം:2015-ൽ ഇറങ്ങിയ തമിഴ് പുസ്തകങ്ങൾ
വർഗ്ഗം:തമിഴ് ഗ്രന്ഥങ്ങൾ
വർഗ്ഗം:നിരോധിക്കപ്പെട്ട തമിഴ് ഗ്രന്ഥങ്ങൾ
പകിടക്കിഴങ്ങ്

തെക്കെപശ്ചിമഘട്ടതദ്ദേശവാസിയായ ബഹുവർഷിയായ ഒരു കുറ്റിച്ചെടിയാണ് **പകിടക്കിഴങ്ങ്**. .

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://keralaplants.in/keralaplantsdetails.aspx?id=Brachystelma_swarupa 

വർഗ്ഗം:കുറ്റിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ചെറിയ ഉൾക്കടൽ

thumb|Aerial photo of North Sea, tidal channels between the islands of Nigehörn (left) and Scharhörn (right)
thumb|Aerial photo of North Sea, tidal inlets from the Wadden Sea on Scharhörn
സമുദ്രജല പ്രവാഹങ്ങളെ ബാധിക്കുന്നവിധം നദിയും കടലും ചേരുന്ന ചെറിയ ഭാഗങ്ങളെയാണ് ചെറിയ ഉൾക്കടൽ എന്ന് പറയുന്നത്.


വർഗ്ഗം:അവലംബം ഇല്ലാത്ത താളുകൾ
വർഗ്ഗം:ജലപ്രവാഹങ്ങൾ
വർഗ്ഗം:അഴിമുഖങ്ങൾ
പുന്നാട് മുഹമ്മദ്‌ വധക്കേസ്

പുന്നാട് ജുമാഅത്ത് പള്ളി പ്രസിഡന്റും എൻ.ഡി.എഫ് (ഇപ്പോൾ പോപ്പുലർ ഫ്രണ്ട്) ഇരിട്ടി സബ്ഡിവിഷൻ മുൻ കൺവീനറുമായിരുന്ന ഇരിട്ടി പുന്നാട്ടെ ഫിർദൗസ് മൻസിലിൽ പി.വി മുഹമ്മദി(45)നെ ആർ.എസ്.എസ്സുകാർ വെട്ടിക്കൊലപ്പെടുത്തിയ കേസാണ് **പുന്നാട് മുഹമ്മദ്‌ വധക്കേസ്**. 2004 ജൂൺ ഏഴിന് പുലർച്ചെ അഞ്ചര മണിക്കാണ് കൊലപാതകം നടന്നത്. സുബഹി നിസ്ക്കരത്തിനായി പള്ളിയിലേക്ക് പോവുമ്പോഴാണ് സംഭവം. മുഹമ്മദിന്റെ മൂത്തമകൻ ഫിറോസിനെയും വെട്ടിപ്പരിക്കെൽപ്പിക്കുകയുണ്ടായി. സംഭവത്തിൽ കുറ്റവാളികളായ ഒൻപത് ആർ.എസ്.എസ്സുകാരെ തലശ്ശേരി അഡീഷണൽ ജില്ലാ സെഷൻസ് കോടതി ജീവപര്യന്തം ശിക്ഷിക്കുകയുണ്ടായി.

### കേസ് നടപടികൾ
ആർ.എസ്.എസ് നേതാക്കളായ വൽസൻ തില്ലങ്കേരി, വിലങ്ങേരി ശങ്കരൻ എന്നിവരുൾപ്പെടെ കേസിൽ 26 പ്രതികളാണ് ഉണ്ടായിരുന്നത്. മക്കളായ ഫിറോസ്‌, ഫായിസ് എന്നിവരടക്കം 22 സാക്ഷികൾ ഉണ്ടായിരുന്നു. 45 രേഖകളും പ്രോസിക്യൂഷൻ ഹാജരാക്കി. ഗൂഢാലോചന കുറ്റം തെളിയിക്കാൻ പ്രോസിക്യൂഷന് സാധിക്കാത്തതിനാൽ 16 പേരെ കോടതി വിട്ടയച്ചു. മാനസിക രോഗത്തിന് ചികിൽസയിൽ കഴിയുകയായിരുന്നതിനാൽ പതിനാലാം പ്രതി തില്ലങ്കേരി ചാളപ്പറമ്പിലെ അനന്തോത്ത് സതീശന്റെ(33) വിചാരണ നടന്നില്ല. ഒൻപതുപേർ 302, 143, 147, 341, 148, 149 വകുപ്പുകൾപ്രകാരം കുറ്റക്കാരാണെന്നു കോടതി കണെ്ടത്തി. ഇവർക്ക് ജീവപര്യന്തം തടവ്‌ വിധിച്ചു. മൂന്നാംപ്രതി ഷൈജു, ഫിറോസിനെ ആക്രമിച്ചു ഗുരുതരമായി പരിക്കേൽപ്പിച്ചതിനാൽ 307ാം വകുപ്പും ഇയാൾക്കെതിരെ ചുമത്തി. ഇയാൾ ഏഴുവർഷം കൂടി തടവനുഭവിക്കണം. കൂടാതെ, 5,000 രൂപയും കോടതി പിഴയീടാക്കി. ജീവപര്യന്തം തടവിന് പുറമേ സംഘം ചേർന്ന് കുറ്റകൃത്യം ചെയ്തതിന് ആറുമാസം തടവ്, ആയുധങ്ങൾ കൈവശംവച്ചതിന് ആറുമാസം തടവ്, കൊല്ലപ്പെട്ട മുഹമ്മദിനെയും മകൻ ഫിറോസിനെയും വഴിയിൽ തടഞ്ഞുവച്ചതിന് ഒരുമാസം തടവ് എന്നിവയും പ്രതികൾക്ക് വിധിച്ചു.

### ശിക്ഷിക്കപ്പെട്ട ആർ.എസ്.എസ് പ്രവർത്തകർ
# തില്ലങ്കേരി പടിക്കച്ചാലിലെ വഞ്ഞേരി വീട്ടിൽ എം. ചന്ദ്രൻ(33)
# കീഴൂർ എടവന രത്‌നാകരൻ(42)
# തില്ലങ്കേരി കാരക്കുന്നിലെ പുത്തൻപറമ്പത്ത് വീട്ടിൽ ഷൈജു(31)
# തില്ലങ്കേരി പറയങ്ങാട്ടെ പയ്യമ്പള്ളി പ്രദീപൻ(39)
# പടിക്കച്ചാലിലെ പാറമേൽ വീട്ടിൽ ബൈജു എന്ന വിജേഷ്(31)
# പറയങ്ങാട്ടെ കിഴക്കെ വീട്ടിൽ ബാബു(34)
# കാരക്കുന്നിലെ കെ.കെ പത്മനാഭൻ എന്ന പപ്പൻ(40)
# തില്ലങ്കേരി പുത്തൻവീട് വിനീഷ് ഭവനിൽ വി. വിനീഷ്(31)
# ചാളപ്പറമ്പിലെ പുഞ്ചയിൽ ഷൈജു എന്ന ഉണ്ണി(30)

## അവലംബം

വർഗ്ഗം:രാഷ്ട്രീയ കൊലപാതകങ്ങൾ
ലോക നാളികേര ദിനം

സെപ്റ്റംബർ 2 ലോക നാളികേര ദിനമായി ആഘോഷിക്കുന്നു. ഇന്ത്യയിൽ നാളികേരം ദിനം ആചരിയ്ക്കുന്നത് പ്രധാനമായും നാളികേര വികസന ബോർഡാണ്. 1999 മുതലാണ് നാളികേര ദിനം ആചരിക്കുന്നത്. 

## 2015 ലെ ആഘോഷം
2015 ലെ പ്രധാന ആഘോഷ പരിപാടികൾ ഇന്ത്യയിൽ വിജയവാഡയിലാണ് നടന്നത്. ‘Coconut for Family Nutrition, Health and Wellness’  എന്നതായിരുന്നു പ്രധാന സന്ദേശം. ഇന്തോനേഷ്യയിലെ ജക്കാർത്ത ആസ്ഥാനമാക്കി പ്രവർത്തിക്കുന്ന ഏഷ്യൻ ആൻഡ് പസിഫിക് കമ്മ്യൂണിറ്റിയുടെ (APCC) നിർദ്ദേശ പ്രകാരമാണ് സപ്തംബർ 2 ലോക നാളികേര ദിനമായി ആഘോഷിക്കുന്നത്. സപ്തംബർ 2 നാണ് ഈ സംഘടന സ്ഥാപിതമായത്.

## അവലംബം


വർഗ്ഗം:വിശേഷദിനങ്ങൾ
വർഗ്ഗം:തേങ്ങ
കാട്ടുഞ്ഞാലി

ആംഗലത്തിൽ **white-bellied treepie** എന്നു പേരുള്ളതും ശാസ്ത്രീയ നാമം*Dendrocitta leucogastra*എന്നുമുള്ള കാട്ടുഞ്ഞാലി, തെക്കെ ഇന്ത്യയിലെ നിത്യ ഹരിത-അർദ്ധ ഹരിത  കാടുകളിലെ സ്ഥിരവാസിയാണ്..

## രൂപ വിവരണം
ശരീരവും തലയും വെളുത്തതാണ്.മുഖം മുതൽ കഴുത്തിന്റെ അടിവശം വരെ കറുപ്പു നിറമായിരിക്കും.ഗുദത്തിനു ചുവപ്പു നിറമുണ്ട്. നീളമുള്ള വാലിന്റെ വശങ്ങളും അറ്റവും കറുപ്പാണ്. ചിറകിൽ മുതുകത്ത് കാവി നിറം. പൂവനും പിടയും ഒരേ പോലെയിരിക്കും. 

ഇവ ശബ്ദിക്കുമ്പോൾ തല താഴ്ത്തുകയും ചിറകുകൾ അയച്ച്ടുകയും ചെയ്യും.

## പ്രജനനം
ഏപ്രിൽ- മെയ് മാസങ്ങളിൽ പ്രജനനം നടത്തുന്നു. ഇടത്തരം വലിപ്പമുള്ള മരങ്ങളിൽ പരന്ന കൂട് ഉണ്ടാക്കുന്നു. 3-4 ചാര നിറം കലർന്ന പച്ച മുട്ടകളിടും. മുട്ടകളിൽ ചുവന്ന കുത്തുകൾ ഉണ്ടാകും..

മറ്റു പക്ഷികളുമായി ഇടകലർന്നു കാണാറുണ്ട്. മിക്കപ്പോഴും കാടു മുഴക്കിയുടെ കൂടെ കാണുന്നു.

## വിതരണം
പശ്ചിമഘട്ടത്തിൽ ഗോവയ്ക്ക് തെക്കായി കാണുന്നു.   ) 

## ചിത്രശാല

File:White-bellied_Treepie-Dendrocitta_leucogastra.jpg|From Manamboli, Indira Gandhi Wildlife Sanctuary and National Park, Anamalais, Valparai, Tamil Nadu, India
File:White-bellied_Treepie-Dendrocitta_leucogastra-2.jpg|From Manamboli, Indira Gandhi Wildlife Sanctuary and National Park, Anamalais, Valparai, Tamil Nadu, India


## അവലംബം

വർഗ്ഗം:കേരളത്തിലെ പക്ഷികൾ
മെക്സിക്കോ ഉൾക്കടൽ

വടക്കെ അമേരിക്കൻ ഭൂഖണ്ഡത്താൽ ചുറ്റപ്പെട്ട് കിടക്കുന്ന സമുദ്രഭാഗമാണ് **മെക്സിക്കൻ ഉൾക്കടൽ**. ഗൾഫ് കോസ്റ്റ് ഓഫ് യുണൈറ്റഡ് സ്റ്റേറ്റിസിൻറെ വടക്കുകിഴക്ക്, വടക്ക്, വടക്കുപടിഞ്ഞാറ് ഭാഗങ്ങളിലും മെക്സിക്കോയുടെ തെക്കും തെക്കുപടിഞ്ഞാറ് ഭാഗവുമായും ക്യൂബയുടെ തെക്ക് കിഴക്കുഭാഗത്തുമായാണ് ഈ ഉൾക്കടൽ ചുറ്റപ്പെട്ട് കിടക്കുന്നത്.

അമേരിക്കൻ നാടുകളായ ടെക്സാസ്, ലൂസിയാന ,മിസിസിപ്പി, അലബാമ, ഫ്ളോറിഡ പ്രദേശങ്ങൾ ഈ ഭാഗത്തോട് ചേർന്ന് സ്ഥിതിചെയ്യുന്നു.ഉദ്ദേശം 300 മില്യൺ വർഷങ്ങൾക്ക് മുന്പ് നടന്ന ഫലക ചലനങ്ങളുടെ ഫലമായാണ് മെക്സിക്കോ ഉൾക്കടൽ രൂപപ്പെട്ടതെന്ന് കരുതുന്നു. ഈ ഗൾഫ് ഭാഗം ഏതാണ്ട് ദീർഘവൃത്താകൃതിയിലുള്ളതും 810 നോട്ടിക്കൽ മൈൽ (1500 കി.മി) വ്യാപ്തിയുമുള്ളതാണ്. താഴ് ഭാഗം അവശിഷ്ടങ്ങൾ അടിഞ്ഞുകൂടിയുള്ള അവസാദ ശിലകളുമാണ് കാണപ്പെടുന്നത്. അമേരിക്കയുടെയും ക്യൂബയുടെയും ഇടയിലായി ഫ്ളോറിഡ ഉൾക്കടലിലൂടെ അറ്റ്ലാൻറിക് മഹാസമുദ്രത്തിൻറെ ഭാഗത്തേക്ക് ബന്ധിച്ചിരിക്കുന്നു. 615,000 mi² (1.6 മില്യൺ കി.മി²) ആണ് ഈ സമുദ്രഭാഗത്തിൻറെ ഏതാണ്ട് വലിപ്പം.
## അവലംബം


വർഗ്ഗം:ഭൂപ്രകൃതിശാസ്ത്രം
വർഗ്ഗം:ഉൾക്കടലുകൾ
വർഗ്ഗം:അറ്റ്‌ലാന്റിക് സമുദ്രത്തിലെ ഉൾക്കടലുകൾ
സൈനുദ്ദീൻ വധക്കേസ്

കണ്ണൂർ ഇരിട്ടിക്കടുത്ത് വിളക്കോടെ പോപ്പുലർ ഫ്രണ്ട് പ്രവർത്തകൻ പാറക്കണ്ടത്തിലെ ഷിഹാബ് മൻസിലിൽ കുനിയിൽ സൈനുദ്ദീനെ കാക്കയങ്ങാട് ടൗണിലെ സലാല ചിക്കൻ സെന്ററിൽ വച്ചു സി.പി.ഐ.എമ്മുകാർ വെട്ടി കൊലപ്പെടുത്തിയ സംഭവമാണ് **സൈനുദ്ദീൻ വധക്കേസ്**. 2008 ജൂൺ 23ന് ഉച്ചയ്ക്ക് 1.30നാണ് കൊലപാതകം നടന്നത്. സംഭവത്തിനു ഒരു ദിവസം മുൻപ് കാക്കയങ്ങാട് ഹൈസ്കൂളിൽ കാംപസ് ഫ്രണ്ട് നടത്തിയ ലഘുലേഖ വിതരണം സി.പി.എമ്മുകാർ തടഞ്ഞതിനെ തുടർന്ന് സംഘർഷം ഉടലെടുത്തിരുന്നു. ഇതിന്റെ പിന്നിലെ വൈരാഗ്യമാണ് കൊലപാതകത്തിന് കാരണം. കൊലയാളികളെ കണ്ട് സുഹൃത്തിന്റെ കോഴിക്കടയിൽ നിന്നു ഓടി രക്ഷപ്പെടാൻ ശ്രമിച്ച സൈനുദ്ദീനെ സമീപത്തെ ലെക്‌സി കോംപ്ലക്‌സിന്റെ ഒന്നാം നിലയിൽ അഞ്ചാം പ്രതി സുമേഷ് തടഞ്ഞുവെയ്ക്കുകയും പിൻതുടർന്നുവന്ന കുറ്റവാളികൾ വീണ്ടും മാരകമായി ആക്രമിക്കുകയും ചെയ്തു. സൈനുദ്ദീന്റെ കഴുത്ത്, അടിവയറ്, കാലുകൾ എന്നീ ഭാഗളിൽ 14 ഗുരുതര പരിക്കുകൾ ഏറ്റതിനെ തുടർന്നാണ് മരിച്ചത്.
## സി.ബി.ഐ ഏറ്റെടുക്കുന്നു
കണ്ണൂർ ജില്ലയിലെ രാഷ്ട്രീയ കൊലപാതക കേസുകളിൽ സി.ബി.ഐ അന്വേഷണം പ്രഖ്യാപിച്ച രണ്ടാമത്തെ കേസായിരുന്നു സൈനുദ്ദീൻ വധക്കേസ് (ഒന്നാമത്തേത് ഫസൽ വധക്കേസ് ആയിരുന്നു). ഭരണ കക്ഷിയുടെ പ്രവർത്തകരാണ് കൊലപാതകം നടത്തി എന്നതിനാൽ കേസിന്റെ ആദ്യ ഘട്ടത്തിൽ തന്നെ കേസന്വേഷണത്തിൽ ഇടപെടലുകൾ ഉണ്ടായി. സംഭവത്തിൽ അറസ്റ്റ് ചെയ്ത പ്രതികളെ മർദ്ദിച്ചു എന്ന കുറ്റം ചുമത്തി ഇരിട്ടി  സി.ഐ. മുരളീധരനെ കീഴുദ്യോഗസ്തനായ എസ്.ഐ അറസ്റ്റു ചെയ്യുന്ന സംഭവങ്ങൾ വരെ അരങ്ങേറി. പിന്നീട് ആഭ്യന്തര മന്ത്രിയായ കോടിയേരി ബാലകൃഷ്ണന്റെ നിർദ്ദേശ പ്രകാരം ഡി.വൈ.എസ്.പി ഷൌക്കത്ത് അലിയെയും സി.ഐ. മുരളീധരനെയും സ്ഥലം മാറ്റുകയും സസ്പെൻസ് ചെയ്യുകയും ചെയ്തു. ഇതേ തുടർന്ന് ലോക്കൽ പോലിസിന്റെ അന്വേഷണം തൃപ്തികരമല്ലെന്നു ചൂണ്ടിക്കാട്ടി സൈനുദ്ദീന്റെ മാതാവ് സുബൈദ സമർപ്പിച്ച ഹരജിയിൽ കേസ് അന്വേഷണം സി.ബി.ഐക്ക് കൈമാറാൻ 2008 സപ്തംബറിൽ ഹൈക്കോടതി ഉത്തരവിട്ടു.
### പ്രതികൾ
സി.പി.എം ലോക്കൽ സെക്രട്ടറിമാരടക്കം 11 പേരാണ് ഈ കേസിൽ  പ്രതികളായി ഉണ്ടായിരുനത്.
# ഒന്നാം പ്രതി കണ്ണൂർ ഉവ്വാപ്പള്ളി നെല്ലിക്ക വീട്ടിൽ നിജിൽ(25),
# രണ്ടാം പ്രതി ഉവ്വാപ്പള്ളി കുഞ്ഞിപ്പറമ്പിൽ കെ.പി ബിജു(25),
# മൂന്നാം പ്രതി ഉവ്വാപ്പള്ളി പുത്തൻപുരയിൽ പിപി റിയാസ്(32),
# നാലാം പ്രതി ഇരിട്ടി പയ്യഞ്ചേരി വാഴക്കാടൻ വിനീഷ്(32),
# അഞ്ചാം പ്രതി ഉവ്വാപ്പള്ളി പാനോലിൽ എ സുമേഷ്(29),
# ഒൻപതാം പ്രതി വിളക്കോട് പറക്കണ്ടം പുത്തൻപുരക്കൽ പിപി ബഷീർ(44)
# കാക്കയങ്ങാട് നാരായണൻ (സി.പി.എം ലോക്കൽ സെക്രട്ടറി),
# വിളകോട് പൈതലിൽ ഭാസ്‌കരൻ (സി.പി.എം ലോക്കൽ സെക്രട്ടറി),
# തച്ചോളി കെ.മോഹനൻ
# പടിഞ്ഞാറേകണ്ടി മനോഹരൻ
# പാറക്കണ്ടം കുഞ്ഞുമ്മൽ കെ.നാസർ

## ശിക്ഷാ വിധി
2009 ലാണ്‌ ഈ കേസിൽ കുറ്റപത്രം സമർപ്പിക്കപ്പെട്ടത്. വിചാരണക്കൊടുവിൽ 2012 മാർച്ച് 22ന് വിധിപ്രസ്ഥാവിച്ചു. ഒന്നു മുതൽ അഞ്ചു വരെ പ്രതികളും ഒമ്പതാം പ്രതിയും ചേർന്ന് നടത്തിയ ഗൂഢാലോചനയുടെ അടിസ്ഥാനത്തിലാണ് കൊലപാതകം ആസൂത്രണം ചെയ്ത് നടപ്പാക്കിയതെന്ന് സംശയാതീതമായി തെളിഞ്ഞതായി കോടതി നിരീക്ഷിച്ചു. എന്നാൽ, സി.പി.എം പ്രാദേശിക നേതാക്കളടക്കമുള്ള മറ്റു പ്രതികൾ കാക്കയങ്ങോട് സി.പി.എം ഓഫിസിൽ ഗൂഢാലോചന നടത്തിയതായി തെളിയിക്കാൻ പ്രോസിക്യൂഷന് കഴിയാത്ത സാഹചര്യമുണ്ടായി.കോടതി 52 സാക്ഷികളെ വിസ്‌തരിച്ചു. നാൽപതോളം രേഖകൾ തെളിവായി പരിഗണിച്ചു. കൊലപാതകം, ഗൂഢാലോചന, മാരകായുധങ്ങളുമായി സംഘംചേരൽ, ലഹളയുണ്ടാക്കൽ, അന്യായമായി തടഞ്ഞുവെക്കൽ, നിയമവിരുദ്ധ പ്രവർത്തനത്തിനായി സംഘം ചേരുക തുടങ്ങിയ കുറ്റങ്ങൾ പ്രതികൾക്കെതിരെ തെളിഞ്ഞു. ആറു പേർക്ക് ജീവപര്യന്തം തടവും അര ലക്ഷം രൂപ പിഴയും കൊച്ചിയിലെ  പ്രത്യേക സി.ബി.ഐ കോടതി ജഡ്ജി പി.ശശിധരൻ ശിക്ഷ വിധിച്ചു.

## അവലംബം

വർഗ്ഗം:കേസുകൾ
സോണി ടെൻ ഗോൾഫ് എച്ച്ഡി

ടെൻ സ്പോർട്സിന്റെ നാലാമത്തെ 24 മണിക്കുർ സ്പോർട്സ് ചാനലാണ്‌ ടെൻ ഗോൾഫ്.15.മാർച്ച്‌.2012 ൽ ആരംഭിച്ച ഈ ചാനൽ പ്രധാനമായും ഗോൾഫ് മത്സരങ്ങളാണ് സംപ്രേഷണം ചെയുന്നത്.യൂറോപ്യൻ ടൂർ,ഏഷ്യൻ ടൂർ,റൈഡർ കപ്പ്‌,എൽ.പി.ജി.എ ടൂർ,റോയൽ ട്രോഫി,പ്രൊഫഷണൽ ഗോൾഫ് ടൂർ ഇന്ത്യ,ലേഡീസ് യൂറോപ്യൻ ടൂർ തുടങ്ങിയ പരിപാടികളാണ് ഈ ചാനലിൽ സംപ്രേഷണം ചെയുന്നത്. 31 ഡിസംബർ 2018 ന് പ്രവർത്തനം അവസാനിപ്പിച്ചു .
## പ്രധാനപ്പെട്ട തത്സമയ പരിപാടികൾ
*ഏഷ്യൻ ടൂർ(2013)
*യൂറോപ്യൻ ടൂർ(2013)
*യൂറോപ്യൻ ചലഞ്ച് ടൂർ
*യു.എസ് പി.ജി.എ ചാമ്പ്യൻഷിപ്പ്
*ദി സിനിയർ പി.ജി.എ ചാമ്പ്യൻഷിപ്പ്
*ദി സിനിയർ ടൂർ(2013)
*എൽ.പി.ജി.എ ടൂർ(2013)
*ദി ലേഡീസ് യൂറോപ്യൻ ടൂർ(എൽ.ഇ.ടി)(2013)
*ദി റോയൽ ട്രോഫി(2014)
*ദി പ്രൊഫഷണൽ ഗോൾഫ് ടൂർ ഓഫ്‌ ഇന്ത്യ(2013)
*റൈഡർ കപ്പ്‌
## ഗോൾഫ് ന്യൂസ്‌
മുപ്പത് മിനിറ്റ് കുടും തോറും ഗോൾഫ് കേന്ദ്രത്തിൽ നിന്ന്  ലോകത്തിന്റെ വിവിധ ഭാഗങ്ങളിൽ നിന്നുള്ള പി.ജി.എ ടൂർ മത്സരത്തെ കുറിച്ചുള്ള വിവരങ്ങൾ പ്രേഷകർക്ക് മുന്നിൽ എത്തിക്കുകയാണ് ഗോൾഫ് ന്യൂസ്‌ ലുടെ ചെയുന്നത്.
## സംപ്രേഷണം ചെയുന്ന പരിപാടികൾ
;ലോകം മുഴുവൻ
*ദി സിനിയർ ടൂർ
;ഏഷ്യ
*ദി ഏഷ്യൻ ടൂർ 2013 (ജനുവരി മുതൽ ഡിസംബർ വരെ)
;യൂറോപ്പ്
*പി.ജി.എ യൂറോപ്യൻ ടൂർ 
*യൂറോപ്യൻ ചലഞ്ച് ടൂർ
;ഇന്ത്യ 
*ദി പ്രൊഫഷണൽ ഗോൾഫ് ടൂർ ഓഫ്‌ ഇന്ത്യ
;തായിലാന്റ്
*ദി റോയൽ ട്രോഫി
;യു.കെ
*യൂറോപ്യൻ ടൂർ 
*ലേഡീസ് യൂറോപ്യൻ ടൂർ
;യു.എസ്
*എൽ.പി.ജി.എ ടൂർ
*പി.ജി.എ ചാമ്പ്യൻഷിപ്പ് 
*റൈഡർ കപ്പ്‌ 
*സീനിയർപി.ജി.എ ചാമ്പ്യൻഷിപ്പ്
ലഘുചിത്രം|ചാനലിന്റെ പഴയ ലോഗോ

## പുറം കണ്ണികൾ
* http://www.dnaindia.com/sport/report_24-hours-golf-channel-launched_1662920
* http://www.exchange4media.com/45300_ten-golf-channel-to-tee-off-in-india.html